I. Sarajevo 16.10.2013 12:40\nU opštini Sokolac do kraja dana svi korisnici bi trebalo da dobiju centralno grijanje, rečeno je Srni u Javnom komunalnom preduzeću "Sokolac". Iz ovog preduzeća kažu da je grijanje pušteno za oko 60 odsto korisnika stambenog i poslovnog prostora, a do kraja dana svi korisnici bi trebali da dobiju centralno grijanje. Opširnije »\nI. Sarajevo 16.10.2013 12:25\nU saobraćajnoj nesreći koja se dogodila u 9.30 na magistralnom putu LJubogošta - Podromanija učestvovala su motorna vozila "pasat" i kombi, potvrdila je Srni portparol Centra javne bezbjednosti Istočno Sarajevo Danka Tešić.\nTreći sajam "Žene na selu Republike Srpske" I. Sarajevo 15.10.2013 16:26\nU Istočnoj Ilidži danas je održan Treći sajam "Žene na selu Republike Srpske" s ciljem promovisanja vidljivosti ženskog doprinosa porodici, zajednici i ukupnom ruralnom razvoju. Organizatori sajma su Mreža “Progres” – mreža za poboljšanje položaja žena na selu Republike srpske u partnerstvu sa Agencijom za saradnju, edukaciju i razvoj iz Banjaluke i opštinom Istočna Ilidža, pod pokroviteljstvom Džender centra Vlade Republike Srpske.


Natali Delić: Naša budućnost je digitalna i zato je Telekom kroz VC fond odlučio da podrži mlade tech kompanije\nTelekom Srbija i Natali Delić imaju dugu istoriju s obzirom na to da je ona provela jedan duži period upravo u ovoj kompaniji. Upravo u ovom telco domaćem gigantu naša sagovornica je imala prve dodire sa digitalizacijom pre nego što je ovaj termin i zvanično ušao u upotrebu, a tiče se plaćanja sa mobilnih računa, mPayment, mGovernment, API i partnerski ekosistemi, što nam Natali i otkriva:\nUpravo kroz takve projekte sam razvila sklonost ka kombinaciji tehnologija i poslovanja. Zatim sam prešla u privatni sektor i stekla internacionalno iskustvo radom na tržištima Srbije i Slovenije gde sam intenzivno počela da se bavim digitalnom transformacijom organizacije i poslovanja i naročito novim tehnologijama koje će oblikovati našu budućnost.\nProšlu godinu Natali je posvetila daljem usavršavanju i aktivnom promovisanju potrebe za digitalizacijom kako društva tako i poslovanja korišćenjem podataka, mašinskog učenja i veštačke inteligencije, primenom interneta stvari (IoT) na poslovne procese i celokupnom digitalnom transformacijom koja pored primene novih tehnologija, zahteva promene u načinu rada, kulturi zaposlenih ali i agilno liderstvo u kompanijama.\n“Ta moja lična misija da se oblikuje bolja budućnost kroz primenu digitalnih tehnologija me je ponovo spojila sa Telekomom Srbija jer se poklapa sa vizijom novog Telekoma i njegove uloge u društvu koja je formirana sa novim menadžmentom pod vođstvom generalnog direktora Vladimira Lučića”, iskreno nam govori Natali.\nNa temu digitalizacije, kao i njenom daljem karijernom putu u pomenutoj kompaniji, razgovaramo u nastavku teksta.\nU narednih pet godina Telekom Srbija ulaže 25 miliona evra za razvoj startap ekosistema\nGovoreći na početku razgovora o tome na koji način danas izgleda strategija Telekoma kada je digitalizacija u pitanju, Natali ističe da je glavni cilj izgradnja digitalnog mts sveta kao egzoskeleta digitalizacije društva koji će pokretati sve segmente privatnog i poslovnog života: obrazovanje, zdravlje, zabavu, kulturu, sport i rekreaciju, poslovanje, industriju, pametne gradove. Da bi se takva vizija i ostvarila, dodaje Natali, kompanija će intenzivno raditi na razvoju kako digitalnih tako i liderskih sposobnosti kompanije.\nPrethodna godina potvrdila nam je da je upravo digital jedini kanal na koji se možemo osloniti svaki dan u nedelji. Upravo zato nas je zanimalo na koji način Telekom vidi ovaj proces posebno kroz uvođenje novih usluga i proizvoda kako za nekomercijalne, tako i za komercijalne korisnike? Naša sagovornica kaže da se ova situacija može posmatrati iz dve perspektive, prva je da Telekom ima obavezu da obezbedi tehničke mogućnosti kroz njihovu optičku i mobilnu infrastrukturu kako bi digitalni kanali bili dostupni 24/7 i time obezbedili nesmetano odvijanje života i u ekstremnim uslovima poput pandemije:\nDruga perspektiva je da moramo brže i aktivnije da učestvujemo u razvoju digitalnih ekosistema, i fokus nove organizacije i menadžmenta Telekoma će biti na razvoju takvih ekosistema sa partnerima i startapima kako za poslovne korisnike i javni sektor gde će nam IoT biti jedan od glavnih oslonaca razvoja, tako i za privatne korisnike gde želimo da unapredimo (digitalno) korisničko iskustvo i da pređemo na novi nivo konvergencije usluga gde ćemo obogatiti standardne telco usluge raznim digitalnim servisima koji su sve više deo svakog domaćinstva.\nOtkrivajući nam šta je najviše raduje kada su novi poslovni izazovi u pitanju, Natali kaže da je za sada najviše usrećuje prilika da radi sa ljudima koji su puni energije i koji su u isto vreme motivisani da budu nosioci promena kroz inovacije. Od velikog broja zanimljivih projekata, ona dodaje da su joj dva lično najdraža, a tiču se razvoja pametnih gradova i formiranja alternativnog fonda za investiranje u startape koji će u narednih pet godina uložiti ukupno 25 miliona evra u srpski startap ekosistem.\nGovoreći o intenzivnijem uključivanju u investicione vode, Natali kaže da je Telekom u raznim oblicima već dugi niz godina podržavao startap zajednicu i mlade inovatore, pre svega kroz dugogodišnje partnerstvo sa Startitom, ali i kroz mts app konkurs za srednjoškolce dok je, recimo, u Crnoj Gori pokrenuta m:tel digitalna fabrika kao startap aktivator za startape u ranoj fazi sa mogućnošću investicija:\nSada je prepoznat momenat da se sistemski podrži i dodatno pomogne razvoju startap ekosistema u Srbiji čime će Telekom Srbija kroz zaseban fond uzeti još aktivnije učešće u stvaranju uslova za zadržavanje kadrova u Srbiji i razvoj preduzetništva u oblasti primene digitalnih tehnologija, ali i stvoriti neke svoje nove poslovne prilike i partnerstva.\nNa pitanje Netokracije u kojoj fazi je pokretanje fonda za pomoć startapima, Delić ističe da je fond u procesu formiranja i da će to biti prvi tog tipa koji je formiran po Zakonu o alternativnim investicionim fondovima u Srbiji i cilj je da se taj proces završi u naredna dva meseca. “Postojaće tim koji će upravljati fondom koji će imati nezavisnost odlučivanja o tome u koje će se inovacije i timove koliko ulagati”, kaže nam Natali i dodaje:\nTelekom Srbija je osnivač fonda i uložiće 25 miliona evra za period od 5 godina ali će fond biti otvoren i za druge privredne subjekte. Fond će podržavati i inkubaciju i akceleraciju startapa a ceo proces selekcije i vođenja inovacionih timova radiće stručni mentori iskusni u radu sa startapima. Svi detalji vezani za uslove i način prijave fondu biće javno objavljeni čim fond počne sa radom, a za sada sve prijave i ideje koje dolaze do Telekoma čuvamo i predaćemo ih fondu čim počne sa radom.\nPotrebno je kontinuirano širenje portfolia digitalnih proizvoda\nU nastavku intervjua Natali nam je i dalje govrila o do sada najvećem planu Telekoma kada je reč o podršci startapima i u kakve timove i mlade kompanije ova kompanija planira da investira. Naša sagovornica nam govori o tome da se svakako može očekivati da se u fondu pojave i neki startapi sa rešenjima koja bi mogla da se ponude i Telekom korisnicima, ali kada već govorimo o digitalnim servisima, Natali dodaje da je ovde potrebno razmišljati šire i razmišljati o najrazličitijim primenama novih tehnologija u svim sferama života i društva:\nRešenja koja će se razvijati ne treba da vide granice Srbije ili regiona, već da imaju i neku mogućnost primene na globalnom tržištu. Ali svakako da su neke od oblasti Telekomu posebno interesantne i u njima se može očekivati dodatna podrška Telekom eksperata, na primer razvoj IoT servisa kako za pametne gradove tako i za personalnu i industrijsku primenu, zatim primena mašinskog učenja i veštačke inteligencije i multimedijalni servisi.\nNa samom kraju, Natali se dotakla i više nego aktuelne teme pandemije i kako je ista i te kako ubrzala proces digitalizacije, kao i da bi mnoga digitalna rešenja olakšala živote u poslednjih godinu dana da su bila spremna. “Kada pričamo o digitalizaciji moramo dodatno voditi računa i o osetljivim grupama građana poput starije populacije i bolesnih ljudi i tome na koji način njihovi problemi mogu da se reše”, kaže ona i napominje:\nSetite se samo koliko je bilo teško naručiti bilo šta u doba vanrednog stanja pre godinu dana – već danas eCommerce i isporuka su na znatno višem nivou u Srbiji, postignut je ogroman napredak. Telekom želi da omogući pristup digitalnim servisima svim građanima i da obezbedi podjednake šanse za pristup obrazovanju, zdravstvu, tržištu rada ali i zabavi.\n“Naš cilj je da primenjujemo digitalne tehnologije za dobrobit pojedinca i društva ali i da kompanije korišćenjem digitalnih rešenja Telekom Srbija obezbede održivost poslovanja i optimalno korišćenje svih resursa. Zato možete očekivati od nas da kontinualno širimo portfolio digitalnih proizvoda i rešenja za sve segmente tržišta”, zaključila je na kraju Natali.


Ako niste sigurni da li bi trebalo da podignete kredit: OTP banka rešava vašu dilemu atraktivnim keš kreditima - Biznis Telegraf.rs\n21/10/21 | 09:58\nIzaberite keš kredit OTP banke koji najviše odgovara vašim potrebama\nPotrebna vam je veća količina novca u kratkom vremenskom periodu i u ovom trenutku razmišljate da li je kredit dobro rešenje. Niste finansijski stručnjak, ne znate s kim treba da se posavetujete, a ponuda je mnogo. Pametno je što se ne upuštate u donošenje odluka tako lako, a kada se ipak odlučite na ovakav korak, morate mnogo faktora uzeti u razmatranje. Zato vam stručnjaci OTP banke stoje na raspolaganju za savet kako bi pronašli najbolje rešenje u okviru aktuelne ponude povoljnih keš kredita.\nU zavisnosti od toga da li već imate zaduženja u drugoj banci, ili ne, možete odabrati jedan od dinarskih keš kredita po svojoj meri.\nZa one kojima je potreban novac za različite potrebe, OTP banka je obezbedila mogućnost podizanja dinarskog keš kredita sa varijabilnom kamatom pod povoljnim uslovima. Iznos koji može da se podigne je od 50.000 do 2.400.000 dinara, a period otplate je od 13 do 71 mesec.\nUz keš kredit OTP banke možete jednostavno uplatiti i životno osiguranje kao i osiguranje usled gubitka posla. Ovo je način da se dodatno osigurate u slučaju ugovorenih nepredviđenih životnih okolnosti kako bi osiguravajuća kuća otplatila ostatak duga po kreditu. Premije za ova osiguranja nisu veliko opterećenje za vaš budžet, a mogu da vam obezbede miran san.\nDinarski keš kredit za refinansiranje sa varijabilnom kamatom\nUz odabir dinarskog keš kredita za refinansiranje sa varijabilnom kamatom, korisnici koji već imaju neko zaduženje, a potreban im je i dodatni keš, mogu refinansirati svoje obaveze i rešiti dodatne izdatke. Karakteristike i uslovi za otplatu i dobijanje ovog kredita su isti kao kod dinarskog sa varijabilnom kamatom: nema depozita, ni valutne klauzule, a rok za otplatu je od 13 do 71 mesec.\nRefinansiranje kreditnih obaveza klijenata kod druge banke brzo je i jednostavno. Korisnici kredita mogu jednostavno da promene banku i da sve svoje kreditne obaveze refinansiraju kreditom kod banke čiji uslovi im najviše odgovaraju.


Program jačanja porodica Obrenovac | SOS Dečija sela Srbija\nObeležili smo 12 godina rada SOS Dečijih sela Srbija i 3 godine Centra za podršku porodici Obrenovac\nSOS Dečija sela Srbija obeležila su danas 12 godina rada u Srbiji i 3 godine rada Centra za podršku porodici Obrenovac, jednog od Programa jačanja porodica koje SOS Dečija sela sprovode u Srbiji. Tim povodom organizovana je proslava jubileja u Sportsko- kulturnom centru Obrenovac. U okviru događaja predstavljeni su rezultati dosadašnjeg rada Centra i prikazana izložba radova koje su na radionicama održanim tokom prethodne tri godine izradili korisnici centra, kao i fotografija koje su na tim radionicama nastale.\n„Zajedno rešavamo probleme koji se javljaju na teritriji naše opštine i pružamo pomoć najugroženijoj deci i porodicama“, rekao je Dragan Mladenović, član veća za socijalna pitanja u Opštini Obrenovac, izrazivši nadu da će se uspešna saradnja Centra za podršku porodici Obrenovac i Opšine Obrenovac nastaviti i u budućnosti.\nU uvodnom delu događaja o značaju saradnje sa Centrom za podršku porodici Obrenovac govorili su i Zoran Mirosavljević, direktor Centra za socijalni rad u Obrenovcu i Milica Radosavljević, pedagoškinja Srednje tehničke škole Obrenovac, ocenivši da su rezultati koje postiže tim Centra za podršku porodici efikasni, brzo vidljivi i u skladu sa potrebama svakog deteta i porodice pojedinačno.\nProgram jačanja porodica u Obrenovcu pokrenut je 2014. godine kroz projekat urgentne pomoći poplavljenim područjima, kao Centar za podršku porodici, čiji su ciljevi bili pružanje pomoći porodicama da samostalno funkcionišu i nastave sa dnevnim životnim aktivnostima u hitnoj situaciji, kao i podrška kreiranju zdravog, brižnog i stabilnog okruženja za odrastanje dece. Centar za podršku porodici Obrenovac nastavio je svoj rad i nakon poplava, tako da danas program jačanja porodica u Obrenovcu funkcioniše kroz direktan rad stručnog tima sa porodicama, sa ciljem unapređenja kvaliteta života deteta u porodici, poštovanja prava deteta i podrške roditeljima u brizi o deci. Aktivnosti centra podrazumevaju psihološku, psiho-socijalnu, edukativnu i savetodavnu podršku. Članovi stručnog tima rade i na terenu, posećujući porodice u njihovim domovima.


Teško povređen biciklista - JUGPRESS\nPostavio: Jugpress 28 Februara, 2022\nU saobraćajnoj nezgodi koja se dogodila, u subotu, u ataru sela Tibužde nedaleko od Vranja, teške telesne povrede zadobio je biciklista star 75 godina, potvrđeno je u Policijskoj upravi.\nPrema nezvaničnim saznanjima biciklista je sa kolovoza skrenuo ka zemljanom bočnom putu, a putničko vozil marke “folksvagen” kojim je upravljao tridesettrogodišni muškarac dolazilo je iz suprotnog smera.\nBiciklista je zadobio teške telesne povrede i lekarska pomoć ukazana mu je u Zdravstvenom centru Vranje, ali je zbog težine povreda prebačen u Klinički centar Niš.\nUčesnici saobraćajne nezgode su sa područja Vranja.\nPo ovlašćenju Osnovnog javnog tužilaštva u Vranju, uviđaj su izvršili pripadnici saobraćajne policije.\nNa području Policijske uprave u Vranju prethodnog vikenda registrovano je sedam saobraćajnih nezgoda.


U subotu u Beogradu novi protest "1 od 5 miliona" posvećen Oliveru Ivanoviću\nUdruženje „Jedan od pet miliona“ najavilo je da će u subotu, 18. januara organizovati novi protest u Beogradu koji će kako se navodi, biti posvećen „ubijenom lideru opozicije na Kosovu i Metohiju Oliveru Ivanoviću“.\nSa protesta (Foto privatna arhiva)\nIz udruženja su podsetili da je Ivanović ubijen 16. januara 2018. godine u Kosovskoj Mitrovici.\n„Nakon dve godine mi još uvek ne znamo nalogodavce tog događaja, ali nas svakoga dana podsećaju na to kome sve smeta drugačije, slobodno, demokratsko razmišljanje kakvo je Oliver imao. Sećanje na Olivera Ivanovića jeste u svima nama koji se svakodnevno borimo, bilo na ulici ili na druge načine. Sećanje na Olivera jeste u svima nama koji slobodno razmišljamo i zato Oliver Ivanović živi u svima nama“, stoji u saopštenju.\nOrganizatori 59. protesta „Jedan od pet miliona“ su najavili da će okupljanje građana početi u 18 časova na Platou ispred Filozofskog fakulteta odakle će krenuti u šetnju centralnim gradskim ulicama u znak sećanja na Olivera Ivanovića.\n31.05.2020 Vlada Kosova donela odluku o ukidanju određenih mera (777)\n31.05.2020 Donja Gušterica: Napadnuta dvojica Srba (547)\n31.05.2020 Od ponedeljka se otvaraju svi prelazi i ukidaju epidemiološke mere (482)\n31.05.2020 Novi protesti meštana Štrpca zbog izgradnje MHC (328)\n31.05.2020 Vozila sa srpskom robom ne mogu na Kosovo bez posebne dozvole (258)


Stefanović: Predsednik može da abolira izmanipulisane, deca su zloupotrebljena. Ko je osudio Pavla? - Jutarnji GLASnik\nOn je rekao da je policija bila „veoma trpeljiva“ i reagovala samo kako bi sačuvala živote i imovinu, prenosi Danas.\nSudija koji je osudio Pavla: Isti je osudio Ratibora Trivunca zbog paljenja zastave SAD\nJavnost Srbije oglasila se na tviteru nakon skandalozne presude i osudile Gorana Milutinovića zbog načina na koji je vodio ceo slučaj\nGoran Milutinović se zove sudija koji je gimnazijalca Pavla Cvejića osudio na 30 dana Padinske skele. On iz straha ili koristi (svejedno) sudi po političkim nalozima, mi možemo bar da mu nikad ne zaboravimo ime. Ajde jednom da košta i kad služiš tiraniji, makar samo name&shame!\n— Dragan Popović (@DraganPopovic11) March 18, 2019\nJavnost Srbije oglasila se na tviteru nakon skandalozne presude i osudile Gorana Milutinovića zbog načina na koji je vodio ceo slučaj! Građani su naveli da je Pavle nepravedno osuđen a da je Goran isti onaj koji je 2009. godine kaznio i Ratibora Trivunca sa 10 dana zatvora zbog paljenja američke zastave, kao i da je poznat po tome što osuđuje političke neistomišljenike.\nPodsećamo, Pavle Cvejić je uhapšen u nedelju, 17. marta u svom stanu, nakon čega ga je sudija, po kratkom postupku, osudio na 30 dana pritvora u Kazneno-popravnom zavodu „Padinska skela“.\nPodsećamo, gimnazijalci, su u ponedeljak 18. marta održali protestnu šetnju „Pravda za Pavla“ od Filološke do SUP 29. novembar zbog hapšenja njihovog druga Pavla Cvejića koji je bio među građanima koji su ušli u Radio televiziju Srbije u subotu uveče.\nCvejić je jedan od prvih osoba uhapšenih zbog upada u RTS. U obrazloženju suda je navedeno da mu je određena kazna od 30 dana zatvora zbog krivičnog dela drsko i bezobzirno ponašanje izvršeno u grupi, prenosi Espreso.\n„Mi, koji Pavla poznajemo već četiri godine i s kojim se svakodnevno družimo u školi, a i van nje, možemo da posvedočimo o dvostrukoj nepravdi koja se obrela na našeg druga iz klupe: kako od strane vlasti koja ga je zatvorila tako i od strane opozicije koja ga iskorišćava kao žrtvenog jarca radi sticanja publiciteta“, navedeno je u proglasu učenika Filološke gimnazije.\nUčenici Filološke gimnazije su poručili da će se i u narednim danima solidarisati sa svojim drugom ukoliko ga ne puste u narednih 48 sati. Poručili su, ako Pavle ne bude pušten, da će se okupiti svi učenici iz beogradskih škola u znak protesta zbog nepravde.\nTagged FILOLOŠKA GIMNAZIJA;MUP, PAVLE, PROTEST, stefanovic


Budva - Sputnjik Srbija\nDržavljani Srbije L. I. i S. S. uhapšeni su sinoć u Budvi zbog sumnje da su pripremali likvidaciju „bezbednosno-interesantne osobe“ u tom gradu.\nNikšićanin Branislav Brano Mićunović uhapšen je danas u Budvi, potvrđeno je podgoričkim Vijestima.\nTalasi odneli Balerinu, zaštitni znak Budve /video/\nOlujno nevreme koje je pogodilo Budvu odnelo je bronzanu statuu Balerine, zaštitni znak tog grada.\nBizarni performans koji se odigrao u Budvi, gde je omanja grupa građana sprečila polaganje vijenaca srpskim oslobodiocima grada iz 1918. godine su poslednji trzaji odlazeće vlasti, smatra analitičar Igor Damjanović.\n„Pobjeda!“ Berane, Budva i Podgorica slave /video/\nViše stotina ljudi okupilo se u Beranama, Budvi i Podgorici gde uz pokliče „ustala je Crna Gora“ i „pobjeda“ slave pobedu opozicije na izborima u tim mestima.\nVeliki broj policijskih vozila sa uključenim rotacijama patrolira glavnim gradom Crne Gore, dok se u Budvi kombi sa pripadnicima interventne jedinice parkirao ispred zgrade opštine, javljaju crnogorski mediji.\nNekoliko automobila sa crnogorskim državnim zastavama večeras je praveći galamu pokušalo da izazove incidente u Budvi. Iz automobila se čuju uzvici „Srbe na vrbe“ kao i psovanje srpskih majki.\nTenzije ispred Opštine Budva: Odbornici DF-a i Demokrata opet sprečeni da uđu u zgradu /video/\nNa ulazu u zgradu Opštine Budva ponovo je došlo do guranja i koškanja između privatnog obezbeđenja i odbornika i funkcionera Demokratske Crne Gore i Demokratskog fronta.\nIncidenti u Budvi: Odbornike hteli da izbace iz sale\nUmalo fizički obračun na vratima SO Budva: Privatno obezbeđenje ne da odbornicima da uđu\nUmalo jutros nije došlo do fizičkog obračuna, kada je odbornik Demokratskog fronta Janko Dimić, pokazujući odborničku legitimaciju, zatražio od policije da postupi po zakonu i pusti ga da uđe u Skupštinu opštine, što su pripadnici privatnog obezbeđenja sprečili, prenose podgoričke Vijesti.\nBudva naplatila dug od Milove firme\nPolicija u Budvi tukla preko mere?\nBritanskom profesoru koga je pretukla budvanska policija oštećeni vid i bubrezi /video, foto/\nDoktor ekonomskih nauka Predrag Radetić brutalno je pretučen pre nekoliko dana u Budvi. Iako nije pružao otpor, pripadnici Posebne jedinice policije šutirali su Radetića i tom prilikom mu naneli teške telesne povrede.\nDemokratska Crna Gora dostavila je video snimak na kome se, kako tvrde, vidi da je privatno obezbeđenje, odnosno funkcioneri Demokratske partije socijalista (DPS) iz Kolašina, polomilo enterijer u gotovo svakoj kancelariji u zgradi Opštine Budva.\nPolicijski kordon ispred Opštine Budva: Carević i Radović zaustavljeni na vratima\nGradonačelnik Budve Marko Carević (Demokratski front) i predsednik Skupštine opštine (SO) Budva Krsto Radović (Demokratska Crna Gora) zaustavljeni su danas na ulazu u zgradu Opštine Budva.\nNova većina u Budvi izglasala poslanika DPS-a za gradonačelnika\nPoslanika vladajuće crnogorske Demokratske partije socijalista (DPS) Nikolu Divanovića, nova odbornička većina u Skupštini opštine (SO) Budva danas je izabrala za predsednika Opštine Budva.


Ostali sportovi - Sportski savez Beograda: Veslački klub Partizan najbolji u Beogradu\nVeslački klub Partizan, rasadnik reprezentativaca – osvajača medalja na svetskim i evropskim šamionatima proglašen je za najbolji sportski kolektiv u Beogradu za 2012. u izboru Sporskog saveza Beograda i prelazni pehar predstavnicima crno belih veslača uručen je na prigodnoj svečanosti i u Skupštini Grada Beograda.\nVK Partizan sakupio je 200,5 bodova, drugi je Atletski klub osoba sa invaliditetom Pogledi sa 146 a treći Vaterpolo klub Partizan sa 66,5 bodova. Priznanje za životno delo dobili su istaknuti odbojkaški radnik, sudija i trener Ljubomir Aćimović Šilja i atleski olimpijac, trener, profesor i pedagog Leon Lukman. Posebna priznanja „Zlatne značke SSV“ dobili su nekadašnji rvač, rvački radnik, trener i organzator najvećih rvačkih nadmetanja Rajko Baltić, Veselin Osmajlić istaknuti džudo radnik i Borivoj Žarić šahista, šahovski sudija i pregalac.\n„Zlatne plakete“ SS Beograda za afirmaciju i unapređenje ženskog sporta u Beogradu primile su dvostruka olimpijka u ritmičkoj gimnastici, osnivač kluba Ritam, istaknuti trener i dugogodišnji prsednik Komisije „Žene i sport„ OKS Milena Reljin Tatić i svetska šampionka i višestruka vicešampionka u karateu, osnivač kluba Nipon Tanja Petrović Ropret.\nDobitnici „Plaketa SSB“ za doprinos razvoju Sportskog saveza Beograda su Sekretarijat za sport i omladinu Beograda, Olimpijski komitet Srbije, Ministarstvo omladine i sporta Srbije i Privredna komora Beograda. Jednom broju organizacija uručene su i zahvalnice. Zoran Jovanović, generalni sekretar SS Beograda predstavio je i publikaciju „Almanah sporta u Beogradu“ za 2012. istakavši da je ona sačuvala za buduće generacije podatke o uspesima pojedinaca i klubova u Beogradu kao i da je prošle godine 359 sportista iz 117 klubova Beograda učestvovalo u reprezentacijama Srbije u 37 sportova na OI, SP, EŠ, svetskim i evropskim ligama, Mediteranskim igrama i Balkanijadama i da su osvojili 267 medalja. Najblistavije pojedinačne su olimpijsko zlato u tekvondou Milice Mandić i srebro u streljaštvu Ivane Maksimović.\nU Beogradu je održano i 30 najvećih svetski takmičenja kao i 62 „Trofeja Beograda“ . Gostoljubivi Beograđani ugostili su i učesnike EŠ u rukometu za muškarcem i žene, EP u rvanju, Svetskog kupa u veslanju i Evropskog kupa u džudou. Veliki broj uglednih zvanicia prisustvovao je svečanosti, između ostalih Zoran Alimpić zamenik predsednika Skupštine Grada Beograda, državni sekretar za sport Predrag Perunučić, potpredsednik i generalni sekretar OKS Ivan Todorov i Đorđe Višacki, generalni sekretar SS Srbije dr Dane Korica, sekretar i zamenik sekretara za sport i omladinu Beograda Acio Kovačević i Dragoljub Kočović i drugi uglednici, sportisti, treneri i sportski radnici. Priznanja su uručili predsednik Sporskog saveza Beograda Nebojša Ilić, koji je i pozdravio ugledni skup, Aco Kovačević, Dragoljub Kočović i Ivan Todorov.


Pre početka korišćenja, konsultujte se sa svojim lekarom. Za osobe koje imaju prosečne dnevne nivoe šećera u krvi niže od 6,7 mmol/l (<120 mg/dl) preporučuje se uzimanje 2 kapsule dnevno, odnosno 1 pola sata posle doručka i 1 pola sata posle večere ili pred spavanje. Za osobe koje imaju prosečne dnevne nivoe šećera u krvi od 6,7 mmol/l do 7,8 mmol/l (120 mg/dl – 140 mg/dl) preporučuje se uzimanje 4 kapsule dnevno, odnosno 1 pola sata posle doručka, 1 pola sata posle ručka i 2 pola sata posle večere ili pred spavanje. Za osobe koje imaju prosečne dnevne nivoe šećera u krvi više od 7,8 mmol/l (>140 mg/dl) preporučuje se uzimanje 6 kapsula dnevno, odnosno 2 pola sata posle doručka, 2 pola sata posle ručka i 2 pola sata posle večere ili pred spavanje. Preporučujemo vam da češće proveravate nivo šećera u krvi kada koristite CuraLin kako biste mogli da pratite svoj napredak, a u prvoj nedelji korišćenja je poželjno da dva do tri puta dnevno proveravate glukozu. Kada vaše vrednosti šećera u krvi dođu u normalu, redukujte svoju terapiju (insulin ili lekovi) u konsultaciji sa lekarom.\nProizvod koji se vraća mora biti nekorišćen, neoštećen i u originalnoj ambalaži i uz proizvod mora biti priložen originalni račun – otpremnica i potpisana izjava o odustajanju od ugovora.


Ljajić: Očekujem stabilno poslovanje Agrokorovih firmi u Srbiji | Министарство трговине, туризма и телекомуникација\nLjajić: Očekujem stabilno poslovanje Agrokorovih firmi u Srbiji\nPotpredsednik Vlade i ministar trgovine, turizma i telekomunikacija Rasim Ljajić izjavio je danas da očekuje da će Agrokorova preduzeća u Srbiji nastaviti da posluju stabilno i ispunjavaju sve obaveze prema zaposlenima i dobavljačima.\nOn je prilikom otvaranja prvog Rodinog marketa u Pirotu izjavio da je to pravo mesto da Vlada Srbije posle svega što se dešavalo ove godine u Agrokoru, pruži svu podršku Merkatoru i ostalim kompanijama koje posluju u sastavu ovog koncerna u Srbiji.\n„Ovo je naša podrška jer smo sve vreme hteli da sprečimo paniku koja se dešavala i koja je realno mogla da bude najveći neprijatelj za proces koji isčekujemo, a to je da se konačno reši problem Agrokora i da ove komapnije potpuno normalno posluju u Srbiji“, ukazao je Ljajić.\nOtvarajući 35. maloprodajni objekat Rode, koja je u sastavu kompanije Merkator S, ministar je izjavio da će vlada nastaviti da podstiče konkurenciju u sektoru maloprodaje što će potrošačima omogućiti još niže cene.\nLjajić je rekao da jeftinijih proizvoda nema bez savremenih trgovinskih lanaca i objekata poput ovog koji je danas otvoren u Pirotu na površini od preko tri hiljade kvadratnih metara.\nOtvaranje marketa u kome je 70 odsto artikala proizvedeno u Srbiji, kako je dodao, velika je šansa za domaće dobavljače.\n„Ovo je istovremeno velika šansa za sve dobavljače iz Pirota gde ima uspešnih poljoprivrednih proizvođača koji svoje proizvode mogu da plasiraju ne samo u ovaj objekat već i u sve objekte Merkatora S i nadam se da će se ta šansa iskoristiti“, poručio je on.\nMinistar je ukazao da je sektor trgovine u Srbiji vitalan i da zapošljava 262 hiljade ljudi, pri čemu je udeo trgovine u BDP- u oko devet procenata.\n„Vlada Srbije će biti aposlutno spremna da podrži sve koji ulažu u srpsku privredu“, naglasio je ministar.\nPočetna članci (2.352)\nSaopštenja i najave (2.412)\nSlajder članci (1.268)


Borba za pravo na majčinstvo - CdM\nU Evropi svaki šesti par ima problem sa sterilitetom, a ova problematika u Bosni i Hercegovini još nije zakonski tretirana na adekvatan način. Federacija BiH jedina ima donesen zakon, ali pun manjkavosti, dok ga Republika Srpska i Brčko distrikt uopšte nemaju. Udruženje “Beba više” iz Brčkog, uspjelo je da utiče na pozitivne pomake u svojoj zajednici, a sada ta iskustva prenose ljudima širom države.\nŽeljko Lazarević iz brčanskog Udruženja “Beba više” istakao je da su u Distriktu, upornim razgovorima sa vlastima, predstavnicima Fonda zdravstva i ljekarima, uspjeli da poboljšaju uslove za odlazak na vantjelesnu oplodnju.\n“Mi u Brčko distriktu imamo tu sreću da smo se izborili da naši pacijenti, odnosno žene, imaju pravo izbora klinike.\nOdnedavno Brčko distrikt finansira treći postupak biomedicinski potpomognute oplodnje. Na našu inicijativu su podigli te novčane iznose. Za prvu na 6.000 KM, za drugu i treću sa 3.500 na 5.000 KM, što mi i dalje smatramo da nije dovoljno. Jer, parovi koji imaju izraženiji problem, moraju da odlaze na donaciju u inostranstvo zato što to u BiH još nije zakonski regulisano”, naveo je Lazarević.\nTagsBiH brčko distrikt majčinstvo republika Srpska vantjelesna oplodnja zakon


BiH dobila najlošije ocjene – nema napretka ni u jednoj oblasti, a zabilježeno je nazadovanje u… - TK PORTAL\nBiH dobila najlošije ocjene – nema napretka ni u jednoj oblasti, a zabilježeno je nazadovanje u…\nSrbiji je preporučeno otvaranje dva nova klastera u pregovorima sa Evropskom unijom (EU), a Bosna i Hercegovina (BiH) je dobila najgore ocjene u izvještajima za svaku državu koja cilja ka evropskim integracijama a koji će Evropska komisja (EK) objaviti danas.\nRadi se o izvještajima u paketu proširenja, najvažnijem dokumentu za države koje nastoje da se jednog dana priključe evropskom bloku. Paket proširenja koji sadrži izvještaje eksperata EK za svaku državu pojedinačno ċe kasnije popodne predstaviti evropski komesar za proširenje Oliver Varhelyi – autor paketa.\nSrbija i Crna Gora su veċ uveliko u procesu pristupnih pregovora, s tim da je Crna Gora otvorila sva poglavlja u procesu. Turska takođe pregovora o članstvu u EU, mada u zaoštrenim odnosima sa briselskim institucijama.\nInače, EK objavljuje ovaj izvještaj jednom godišnje i ukazuje na stanje u svim ključnim oblastima gdje su reforme neophodne kako bi ove zemlje napredovale u evroitegracijskim procesima navodi Radio Slobodna Evropa (RSE).\nSrbiji otvaranje klastera 3 i 4, uz ograničen napredak\nIzvještajem za Srbiju Evropska komisija preporučila je otvaranje dva nova klastera u pristupnim pregovorima sa Srbijom, što će biti prvi put nakon dvije godine da ċe se Srbiji otvoriti nova poglavlja.\nU dokumentu se navodi kako EK ocjenjuje da su ispunjena prijelazna mjerila za ove klastere. Radi se klasteru 3 – Konkurentnost i rast i klasteru 4 – Zelena agenda i održiva povezanost.\nKada je u pitanju dalji napredak ka EU, ocjenjuje se hitan i ključan korak postizanje sveobuhvatnog pravno obavezujućeg sporazuma o normalizaciji odnosa sa Kosovom.\nOgraničen napredak eksperti EK utvrdili su na polju borbe protiv korupcije i organizovanog kriminala.\n„Broj optužnica i broj prvostepenih presuda za slučajeve korupcije na visokom nivou dodatno se smanjio u odnosu na prethodne godine”, ističe se u dokumentu i dodaje da Srbija bi trebala da poveća napore u otklanjanju ovih nedostataka i pojača sprječavanje korupcije.\nTakođe kada je u pitanju borba protiv organizovanog kriminala se naglašava da Srbija tek treba da ponudi uvjerljive rezultate efikasnih istraga, krivičnih gonjenja i pravosnažnih presuda u ozbiljnim predmetima organizovanog kriminala, uključujući finansijske istrage koje vode ka zamrzavanju i oduzimanju imovine stečene kriminalom. U dokumentu se podvlači da je smanjen broj persuda za organizovani kriminal, u upoređenju sa prethodnom izveštaju od 2019. godine.\nBiH najlošija u svim oblastima\nIzvještaj koji se tiče Bosne i Hercegovine ima ubjedljivo najgore ocjene eksperata EK što se tiče stanja u zemlji u upoređenju sa ostalim zemljama regiona.\nNema napretka u borbi protiv korupcije i organizovanog kriminala, u reformi izbornog procesa, slobodi izražavanja, niti spoljnim odnosima, a zabilježeno je „nazadovanje” u oblasti javne nabavke. Što se tiče političkih kriterijuma, navodi se da su zakonodavna i izvršna vlast imale „slab učinak zbog političke polarizacije i poremećaja uzrokovanih pandemijom”.\n„Negativni efekti rasprostranjene korupcije i znaci političkog zarobljavanja nastavili su se snažno manifestovati tokom pandemije, direktno utičući na dobrobit građana”, ocjenjuje se u izvještaju koji je posvećen Bosni i Hercegovini. U dokumentu se navodi kako izaziva zabrinutost ”selektivno i netransparentno gonjenje i sudsko praćenje slučajeva korupcije. Identifikuju se sistemski nedostaci u operativnoj saradnji između agencija za sprovođenje zakona i veoma ograničena razmjena obavještajnih podataka. Za policiju se kaže da je „podložna političkom uplitanju” a finansijske istrage i zaplena imovine su, prema nalazima, „uglavnom neefikasni”.\nKada je u pitanju navedeni nedostatak napretka u borbi protiv korupcije, u Izveštaju se navodi nazadovanje i u oblasti javnih nabavki. Pri javnim nabavkama je BiH „primjenjivala povlašteni tretman” za domaće ponuđače prilikom dodjele javnih ugovora, konstatuje se i ocjenjuje kako su potrebne „hitne aktivnosti” na usvajanju zakona o javnim nabavkama i sukobu interesa.\nPoseban dio Izveštaja se odnosi na migrantsku krizu u zemlji, gdje se kaže da vlasti nisu uspjele da uspostave održivi sistem migracija i azila što je dovelo do humanitarne krize u decembru 2020. Izveštaj govori o opsežnom angažovanju i podršci EU, te da je u Lipi kod Bihaća na severozapadu BiH osnovan privremeni šatorski kamp za pružanje skloništa svim osobama u potrebi.\n„Ovo zahtijeva pravednu raspodjelu odgovornosti između svih entiteta i kantona, uključujući i smještanje prihvatnih centara”, navodi se u izvještaju EK o Bosni i Hercegovini.\nKako se navodi u izvještaju, Bosna i Hercegovina nije postigla napredak ni u pogledu vanjskih odnosa.\nCrna Gora treba nastojati da pronađe široki međustranački i društveni konsenzus o reformama vezanim za EU, što je od vitalnog značaja za zemlju da bi napredovala na svom putu ka EU, navodi se u Izvještaju.\nU pogledu političkih kriterijuma, izvještajni period obilježile su tenzije i nepovjerenje među političkim akterima.\nParlamentarni izbori rezultirali su promjenom vladajuće koalicije, promenili su dinamiku među državnim organima i pokazali potrebu da se pronađe ravnoteža u novom političkom okruženju, uključujući i pitanja koja se tiču vjerskih zajednica i etničke pripadnosti, koja je dominirala političkom agendom tokom izvještajnog perioda.\nNedostatak konstruktivnog angažovanja svih parlamentarnih aktera spriječio je smislen politički dijalog, dodatno polarizujući političku sliku. Bojkot plenarnih sjednica od strane većine poslanika, opozicije i vladajuće većine, izazvao je obustavu odlučivanja u parlamentu 2021. godine. Parlament je poboljšao transparentnost rada, komunicirajući sa javnošću i pojačao svoju zakonodavnu i nadzornu ulogu u cjelini.\nCrna Gora je, konstatuje Brisel, umjereno pripremljena za reformu javne uprave.\nU Izvještaju se naglašava da nije postignut napredak u oblasti pravosuđa, a implementacija ključnih pravosudnih reformi stagnira. Odlučna politička posvećenost potrebna za deblokiranje važnih segmenata tih reformi još uvijek je neriješena, a brojna imenovanja u pravosuđu preostaju u parlamentu zbog nemogućnosti da se obezbijedi kvalifikovana većina.\nU izvještaju koji je posvećen Kosovu se podvlači da je veći dio izvještajnog perioda (ljeto 2020-2021) obilježila politička nestabilnost. Dodaje se da su zakonodavne aktivnosti bile su ograničene zbog ove političke nestabilnosti, uključujući napore u reformama vezane za EU.\nSituaciju na sjeveru Kosova, eksperti EK ocjenjuju „izazovnom”, posebno u pogledu korupcije, organizovanog kriminala i uslova za slobodu izražavanja.\nU odlomku koji se tiče normalizacije odnosa sa Srbijom, u izvještaju se spominje da je dijalog nastavljen sastancima koji su održani 15. juna i 19. jula ove godine, kao i da su održani susreti glavnih pregovarača. Od Kosova se, kao i od Srbije, traži da se konstruktivno angažuje i uloži dalje značajne napore u sprovođenju svih prethodnih sporazuma i doprinese postizanju sveobuhvatnog pravno obavezujućeg sporazuma o normalizaciji odnosa te dvije države.\nSjeverna Makedonija bilježi napredak u ključnim poljima\nSjeverna Makedonija koja čeka otvaranje pristupnih pregovora o punopravnom članstvu je dobila relativno pozitivnu ocjenu Evropske komisije što se tiče stanja u ključnim poljima koji su neophodni za napredak u procesu evropskih integracija.\nU izvještaju stoji da je Sjeverna Makedonija nastavila svoje napore na jačanju demokratije i vladavine prava, uključujući aktiviranje postojećih sistema kontrole i ravnoteže i informisanje o ključnim političkim i zakonodavnim pitanjima. Zemlja je pokazala posvećenost postizanju rezultata u ključnim oblastima osnova.\nAlbanija pozitivno ocijenjena za pravosuđe i borbu protiv korupcije\nIzvještaj posveċen Albaniji, zemlji koja takođe čeka na otvaranje pregovora o članstvu, podvlači neophodnost poboljšanja dijaloga između parlamentarne veċine i opozicije kako bi sarađivali sa svim dijelovima društva na daljem napretku programa reformi EU i pristupnim pregovorima.\nAlbanija je dobila pozitivnu ocjenu što se tiče sprovođenja sveobuhvatne reforme pravosuđa. Konkretno, navodi se u izvještaju, to je dostiglo važnu prekretnicu krajem 2020. godine, imenovanjem tri nova sudije u Ustavni sud.\nOcjenjuje se da je dobro napredovala privremena ponovna evaluacija svih sudija i tužilaca (proces provjere).\nIzvorni članak: BiH dobila najlošije ocjene – nema napretka ni u jednoj oblasti, a zabilježeno je nazadovanje u…\nPrevious Previous post: Vučić se sastao sa holivudskim glumcem Johnnyjem Deppom\nNext Next post: Dječak zbog korone u razmaku od samo nekoliko dana IZGUBIO OBA RODITELJA I BAKU


mart 1, 2019 | Vesti Dana\nNakon pogrdnih reči koje je predsednik Pokreta slobodnih građana Sergej Trifunović uputio lideru Lige socijaldemokrata Vojvodine Nenadu Čanku, pristalice LSV i Vojvođanske partije, koji su kao i svakog prethodnog puta bili na protestu i nosili zastave Vojvodine, demonstrativno su napustili skup, prenose mediji. Trifunović je, na protestu „Jedan od pet miliona“ u Novom Sadu, Čanka, … Read moreSERGEJ: Smrdljivo krme Čanak planira da otcepiti Vojvodinu! (VIDEO)\nNarušeni odnosi među članovima Jevrejske opštine Beograd (JOB), koja trenutno ima dvostruko rukovodstvo, kulminirali su i prerasli u fizički obračun, zbog čega je morala da interveniše i policija. Naime, u holu zgrade opštine, u Ulici kralja Petra na Dorćolu je juče nešto pre podneva došlo do rasprave četvorice ljudi, a onda i tuče između dvojice … Read moreTUČA JEVREJA: Sevale pesnice zbog milion evra koje dobijaju iz budžeta! (VIDEO)\nLiberalno-demokratska partija (LDP) ostaje branik ideje Srbije u Evropskoj uniji i NATO, poručila je ta stranka posle proširene sednice Predsedništva na kojoj je zaključeno da članstvo Srbije u EU i NATO, rešavanje kosovskog problema i zalaganje za uspostavljanje dijaloga vlasti i opozicije ostaju prioriteti u političkom delovanju LDP. Na sednici, kojoj su prisustvovali i predstavnici … Read moreLDP GAZI PO ŽRTVAMA: Mi smo jedini branik NATO-a u Srbiji\nPobegao MUP-u: Migrant inficiran HIV-om silovao ženu ometenu u razvoju!\nMaloletni migrant iz Pakistana koji je zaražen virusom HIV-a prijavljen je za silovanje žene ometene u razvoju, a predpostavlja se da je u međuvremenu kao izbeglica pobegao iz zemlje. – Prema informacijama koje dobijamo sa terena i od samih migranata u Bihaću gde se brutalno silovanje desilo, migrant je napustio područje BiH – rekao je … Read morePobegao MUP-u: Migrant inficiran HIV-om silovao ženu ometenu u razvoju!\nUBIJAJU ZA BRISEL: Pristalica EU pokušao da baci čoveka sa nadvožnjaka! (VIDEO)\nEvropski kontinent zahvatio je novi talas radikalizacije sledbenika ideje centralizovane Evrope pod kišobranom EU, a ekstremna gledišta sve češće rezultiraju nasiljem. Sistematsko nasilje nad onima koji se ne slažu sa idejom primetno je u Nemačkoj, Francuskoj i Velikoj Britaniji. Opoziciona suverenistička stranka UKIP, koje je predvodila kampanju za Bregzit objavila je snimak protestnog performansa na … Read moreUBIJAJU ZA BRISEL: Pristalica EU pokušao da baci čoveka sa nadvožnjaka! (VIDEO)\nENGLEZI O PLANU VUČIĆA: Nećete dobiti ništa na Kosovu, možete samo da ga priznate!\nmart 1, 2019 mart 1, 2019 by\nLondon ne želi ni da razgovara o temi podele Kosova, za njih je pitanje takozvane Republike Kosovo odavno rešeno. Prema saznanjima iz diplomatskih izvora Velika Britanija je još uvek jedina sila koja čvrsto stoji na stavu da nema nikakvog razgovora o razgraničenju na Kosovu i da je nezavisnost južne srpske pokrajine već gotova stvar. Naime, … Read moreENGLEZI O PLANU VUČIĆA: Nećete dobiti ništa na Kosovu, možete samo da ga priznate!


Milojević: "Moramo što pre da zaboravimo ovu utakmicu" - Sportske.net\nMilojević: "Moramo što pre da zaboravimo ovu utakmicu"\nTrener košarkaša Mega Leksa Dejan Milojević izjavio je da njegovi igrači moraju što pre da zaborave na poraz u Baru i da fokus usmere na narednu utakmicu u jadranskoj ligi.\nLŠ - Mega izgubila dobijeno u Baru!Mega u naletu, Mornar sledeći pada?Mega prekinula seriju poraza u ABA ligi!Milojević: "Moramo početi sa pobedama i u ABA ligi"Završeno drugo kolo LŠ, gde su Partizan i Mega na tabeli?\nKošarkaši Mega Leksa propustili su priliku da vežu tri pobede u svim takmičenja pošto su nakon trijumfa nad Cibonom i MZT-om u sredu izgubili od Mornara u okviru 3. kola FIBA Lige šampiona.\nEkipa Dejana Milojevića imala je šansu da dobije meč u dvorani "Topolica" ali je u završnici isputila deset poena prednosti.\n"Čestitam ekipi Mornara na ovoj teškoj pobedi, borili su se ceo meč i nadskočili nas sa 50 uhvaćenih lopti, od kojih 17 u napadu, što je jedan od ključnih razloga izgubljenog meča. Imali smo periode vrlo dobre igre ali to nismo materijalizovali. Imali smo plus 10 ali smo ih u kratkom periodu ispustili na početku poslednje četvrtine" rekao je Milojević.\nMornar je slavio rezultatom 87:85 a apsolutni junak meča bio je Antabija Voler koji je u završnici tri puta za redom preuzimao odgovornost i sva tri puta pogađao.\n"U finišu meča ih nismo dobro čuvali, čestitam Voleru koji je odigrao odličnu utakmicu i koji je u finišu pogodio tri zaredom teška šuta. Ako želimo da pobedimo, protivnički igrač ne može da pogađa u nizu tri teška šuta. Moramo što pre da zaboravimo ovu utakmicu, da izvučemo pouke iz grešaka i da dobijemo sledeći meč" kazao je Dejan Milojević.\nNarednu utakmicu ekipa Mega Leksa igra u ABA ligi protiv slovenačke Krke. Duel 8. kola regionalnog šampionata u Sremskoj Mitrovici na programu je 5. novembra od 21 čas.


Predsednik Izraela Ruven Rivlin u poseti Srbiji\nRivlin u Beogradu: Odlični odnosi Srbije i Izraela\nVesti Autor:Beta, Adam Santovac26. jul. 201811:58 > 19:09\nPredsednik Izraela Ruven Rivlin izjavio je u Beogradu da je zadovoljan stanjem diplomatskih i ekonomskih odnosa Srbije i Izraela. Podsetio je da je on prvi predsednik Izraela u poseti Srbiji i pozvao njenog predsednika Aleksandra Vučića da poseti Jerusalim.\n„Uskoro se obeležava 25 godina od kad su Srbija i Izrael obnovili diplomatske odnose, ali naše prijateljstvo traje duže. Jevrejska zajednica na Balkanu i u Srbije seže 2000 godina u prošlost. Gledamo u budućnost ali istorija, i dobra i strašna, se ne sme i ne može zaboraviti“, kazao je Rivlin.\nRivlin je pozitivno ocenio ekonomsku saradnju i posebno pohvalio „zakon o restituciji imovine osobama bez živih naslednika, za koji je zaslužan predsednik Vučić“, za koji je rekao da treba da „postane model i drugim državama“.\n„Ponosni smo na veliki broj izraelskih investicija u Srbiji i želimo da budemo pravi partneri. Razgovarao sam sa predsednikom Vučićem i o tome da napravimo zajedničku ekonomsku misija, i da potpišemo sporazum o izbegavanju dvostrukog oporezivanja između dve države“, rekao je Rivlin.\nRivlin je kazao i da je Izrael „svestan patnje koje je srpski narod iskusio“ i da dva naroda imaju „mnogo zajedničkog, a i dalje se bore da zaštite nezavisnost od onih koji su veći“.\n„Jevrejska zajednica u Srbiji je mala, ali predstavlja glavni most između naša dva naroda“, rekao je Rivlin.\nVučić: U Srbiji nikad neće postojati fašizam i neonacizam\nPredsednik Srbije je ocenio da su odnosi Srbije i Izraela „tradicionalno dobri“, dok su „na još višem i boljem nivou“ odnosi srpskog i jevrejskog naroda, koji su zajedno prošli kroz mnogo muka i strahota“ u dva svetska rata.\nNa zajedničkoj konferenciji za novinare s predsednikom Izraela Ruvenom Rivlinom, Vučić je u Palati Srbija rekao: „Uvek smo znali da poštujemo jedni druge i da poštujemo žrtve naših naroda“.\nVučić je rekao da je Srbija jedna od zemalja „u kojoj gotovo da ne postoji antisemitizam“, kao i da „nikada neće postojati fašizam, neofašizam i neonacizam“.\n„Srbija ima velike interese da sa Izraelom razvija svestranu saradnju u svim oblastima, a jedna od tih oblasti je da nikada ne zaboravimo i da uvek čuvamo sećanje na stradanja našeg“, rekao je Vučić.\n„U njemu bismo govorili o srpskim, jevrejskim i romskim žrtvama“, rekao je Vučić.\nPoručio je da Srbija neće zaboraviti stravično stradanje, strašne zločine, odnosno genocid nad Srbima u „Nezavisnoj državi Hrvatskoj“ tokom Drugog svetskog rata.\n„Mi poštujemo sve žrtve. Nikada nismo zaboravili i uvek smo obeležavajući stradanje našeg naroda govorili o srpskim, jevrejskim i romskim žrtvama, ali nikada nećemo dozvoliti nekom drugom da nipodaštava i smanje broj srpskih žrtava“, kazao je Vučić.\nVučić je kazao da je Rivlinu preneo da se na Balkanu na različite načine gleda na sukobe iz 1990-ih godina: „Ono što neki slave kao najveću pobedu, mi doživljavamo kao najveću nesreću i tugu za naš narod“, rekao je Vučić i dodao da dok se jedni raduju 4. i 5. avgusta, u Srbiji tuguju zbog posledica hrvatske vojno-policijske akcije Oluja.\nDodao je da se s Rivlinom dogovorio o aktiviranju Mešovitog komiteta za saradnju koji će u Vladi Srbije predvoditi ministri Nenad Popović i Siniša Mali, najavio veću trgovinsku razmenu i pozvao izraelske investitore u Srbiju.\nIzraelskom predsedniku je na početku posete ispred Palate Srbija priređen svečani doček, uz intoniranje himni Izraela i Srbije i počasni stroj garde.\nVučić je uoči posete, u razgovoru sa izraelskom ambasadorkom Alonom Fišer Kam, izrazio uverenje da će to biti prilika da se unapredi politički dijalog, ekonomska saradnja i kulturne veze Srbije i Izraela.\nAmbasadorka je rekla da je želja predsednika Rivlina da pokaže koliko je Srbija važna Izraelu i dodala da veruje da će izraelski predsednik iskoristiti posetu Beogradu da izrazi nadu za pronalaženje kompromisnog rešenja za Kosovo.\nAleksandar VučićIzraelRuven Rivlin


21/09/2020 - Ozonpress :: internet portal\nПосле више од шест месеци паузе у организацији програма за децу и младе, у петак, 18. септембра на великој сцени Библиотеке одиграна је позоришна представа за децу „Патуљци и вилеˮ. Представу у продукцији Нишког културног це...\nU nedelju 20. septembra održan je streličarski 3D turnir na Avali pod pokroviteljstvom „SK Panonski Gusari“ iz Beograda i Streličarskog Saveza Srbije. Na prelepom terenu planine Avale bilo je 24 izuzetno atraktivne mete u obliku raznih životinja. Streličarsk...\nUgovor za izradu projektno-tehničke dokumentacije za rekonstrukciju i modernizaciju pruge Valjevo-Vrbnica-državna granica sa CG, poznatija kao Barska pruga, u dužini od 209,4 kilometara, potpisan je danas u Vladi Srbije između Ministarstva građevinarstva, saobraćaja i...\nGornji Milanovac se podigao na noge da bi pomogao lečenju dvogodišnje sugrađanke Anike Manić. Akciji se odazvao veliki broj sugrađana koji svako na svoj način daje doprinos u prikupljanju novčanih sredstava, organizuju se humanitarni koncerti, snimaju spotovi, prodaju knjige p...\nKošarkaši Borca spremni su za novu sezonu u ABA ligi, izjavio je za našu televiziju trener Marko Marinović. Do početka sezone, 3. oktobra, ostalo je da se odigra još nekoliko kontrolnih utakmica, ali dosadašnje partije protiv timova iz ABA lige potvrdjuju da Borac neće biti lak...\nU okviru programa „Zajednici zajedno 2020“, kompanija NIS podržaće 72 projekta, od toga deset iz Čačka, kojima će biti unapređena digitalizacija nastavnog procesa i povećana bezbednost dece i nastavnika u školama širom Srbije. Na konkurs programa Zajednici zajedno iz Čačka je...\nJedna osoba koja je zaražena COVID-19 može da za kratko vreme zarazi još tri osobe, poslednje su informacije Svetske zdravstvene organizacije. Infektolog iz Čačka Mihailo Luković, u izjavi agenciji MNA ističe da mnogo faktora utiče na broj zaraženih, poput razdaljine među...\nPripadnici Ministarstva unutrašnjih poslova u Čačku uhapsili su R. T. (40) iz Čačka, zbog sumnje da je izvršio krivično delo neovlašćena proizvodnja i stavljanje u promet opojnih droga. Policija je prilikom pretresa kuće u kojoj živi osumnjičeni pronašla oko 110 grama amfetamina,...\nPA Media Dok su u Srbiji u poslednja 24 sata od posledica korona virusa preminule još dve osobe, u pojedinim zemljama Evrope važe nove, oštrije mere, a u Brazilu se situacija opet pogoršava. U Srbiji je u poslednja 24 sata registrovano 30 novih slučajeva koronavirusa, a na...\nInox metal 032 d.o.o. se bavi uvozom i distribucijom prohromskih materijala na teritoriji Srbije. Zbog obavljanja poslovnih aktivnosti tražimo: Radnika za rad u magacinu i na isporukama robe Uslovi: Osnovno poznavanje „MS Office“ programa Radno iskustvo na istim ili sličnim...


VW plaća štetu američkim dilerima od 1,2 mlrd dolara | Energetski portal Srbije\nVW plaća štetu američkim dilerima od 1,2 mlrd dolara\n26.08. 2016 Svet | Zaštita životne sredine\nKompanija Foklsvagen pristala je da isplati više od 1,2 milijarde dolara za 650 dilera njegovih automobila u SAD zbog gubitaka koje su peretrpeli usled skandala sa manipulisanjem vrednostima izduvnih gasova iz automobila nemačkog proizvođača, izveštava Rojters pozivajući se na dva neimenovana izvora.\nNemačka kompanija i advokat koji zastupa američke prodavce VW-ovih automobila najavili su načelni dogovor na ročištu u sudu u San Francisku, ali su odbili da otkriju iznos.\nNagodba, do koje se stiglo posle tromesečnih pregovora, usledila je posle naloga sudije datog VW-u da što pre odluči da li će popraviti ili otkupiti 85.000 luksuznih automobila, u čije je trolitarske motore ugrađen softver za lažiranje rezultata emisije štetnih gasova.\nRojtersovi izvori otkrivaju da je u nagodbu „tešku“ 1,2 milijarde dolara uključena nadoknada trgovcima zbog štete prouzrokovane skandalom, kao i naknada za dodatne troškove zbog neprodatih vozila.\nVW je takođe pristao na određene novčan uplate američkim trgovcima da bi se što pre oporavili od gubitaka prouzrokovanih skandalom.\n„Smatramo da je načelni dogovor sa Folksvagenovim trgovcima u SAD-u važan korak u našem nastojanju da popravimo stvari, kako s trgovicima, tako i s VW-ovim akcionarima u SAD-u“, izjavio je generalni direktor VW-a za svernoamerički region Hajnrić J. Vebken.\nNemačka kompanija će samo na američkom tržištu potrošiti ukupno 16,5 milijardi dolara kako bi sanirala štetu. Međutim, i dalje joj prete milijarde dolara potencijalnih kazni zbog kršenja američkog zakona o emisiji gasova, kao i troškovi mogućeg otkupa luksuznih vozila sa trolitarskim dizel motorima, navodi britanska agencija.\nVW je priznao prošlog septembra da je u 11 miliona vozila isporučenih širom sveta ugradio piratski softver koji je prikazivao lažne vrednosti izduvnih gasova. Kompanija je u junu pristala da plati više od 15,3 milijarde dolara na ime otkupio preko 475 hiljada vozila isporučenih SAD.\nHajnrić J. Vebken\nGIZ i UNDP zajednički za klimatski pametnu i energetski...\nLabudovo okno je najjača selidbena stanica za ptice...\nHoće li Srbija ukinuti sezonsko pomeranje kazaljki?!


Pooštriti kaznenu politiku prema svima koji izazovu požar\nVranje, 7. avgust 2021.\nMinistar unutrašnjih poslova u Vladi Republike Srbije Aleksandar Vulin istakao je danas, prilikom obilaska Pčinjskog upravnog okruga, u kome je u poslednjih pet dana zabeleženo više od stotinu požara na otvorenom, da će insistirati na pooštravanju kaznene politike prema svima koji svojim nemarom, nehatom i nepažnjom izazivaju požare.\nVulin je naveo da se od 25. jula do danas Srbija suočila sa više od 850 požara na otvorenom.\nTo govori koliko smo neodgovorni, koliko ne razmišljamo, koliko sistemski nismo našli odgovor na one koji ne vode računa ni o sebi, ali ni o drugima, istakao je Vulin posle obilaska područja koja su bila zahvaćena požarima i sastanka sa rukovodiocima Okružnog štaba za vanredne situacije.\nMinistar je naglasio da svi oni koji izazivaju požare nehatom i nepažnjom moraju da znaju da će biti pronađeni i da će biti odgovorni za sve što su uradili i materijalno , ali i na svaki drugi način.\nSamo u Pčinjskom upravnom okrugu od 2. avgusta do danas zabeleženo je više od 100 požara na otvorenom na čijem je gašenju angažovano 500 vatrogasaca i više od 100 vozila, koji su povučeni iz čitave Srbije da bi ovde rešavali problem koji su napravili neodgovorni pojedinci, koji nisu razmišljali da to što zapale strnjiku može da zapali čitavo selo, nekoga liši života, poručio je ministar.\nInsistiraću na tome da se promeni kaznena politika, a naravno Sektor za vanredne situacije i Ministarstvo unutrašnjih poslova učiniće sve da budemo uvek spremni i sposobni da pomognemo i da zaštitimo sve naše građane, naglasio je on.\nVulin je dodao da pripadnici Sektora za vanredne situacije i Helikopterske jedinice značajno pomažu i na gašenju i lokalizaciji požara u Severnoj Makedoniji.\nVršilac dužnosti načelnika Sektora za vanredne situacije Luka Čaušić ukazao je da je trenutno na teritoriji Pčinjskog upravnog okruga aktivno šest požara, tri u Bosilegradu, dva u Vranju i jedan u Bujanovcu i naglasio da trenutno nema opasnosti po živote i imovinu građana.\n„Zahvaljujući sinhronizovanoj i koordiniranoj akciji svih službi, pre svega Sektora za vanredne situacije, lokalnih i republičkih javnih preduzeća, dobrovoljaca i meštana uspeli smo da lokalizujemo taj požar, rekao je Milenković koji se zahvalio Ministarstvu unutrašnjih poslova i ministru Vulinu na podršci.


SDA-HDZ: Bez dogovora o izmjenama Izbornog zakona i formiranju federalne vlasti\nDelegacije SDA i HDZ-a BiH na večerašnjem sastanku u Sarajevu nisu postigle konkretne dogovore u vezi sa izmjenama Izbornog zakona BiH i formiranja federalne vlasti, rekao je predsjednik SDA Bakir Izetbegović.\nIzetbegović je nakon sastanka rekao novinarima da se nije ni očekivalo da će konkretni dogovori biti postignuti, te da će razgovori o ovim temama biti nastavljeni, a večeras su dvije grupe radile paralelno.\nOn je naveo da je jedna grupa radila u vezi sa pitanjima uspostavljanja nove strukture vlasti na federalnom nivou i nagomilanim problemima u funkcionisanju FBiH, dok je druga grupa razgovarala o mogućnostima izmjene Izbornog zakona BiH, odnosno sprovođenju presuda Evropskog suda za ljudska prava i Ustavnog suda BiH.\nIzetbegović je potvrdio da je razgovarao sa specijalnim izaslanikom SAD za zapadni Balkan Metjuom Palmerom, koji insistira na formiranju interresorne radne grupe u parlamentu BiH koja će se baviti ovim pitanjima.\nOn je naveo da postoje "insinuacije u vezi sa sastancima SDA i HDZ-a" i da se dogovaraju o trećem entitetu, što, kako kaže, nije ni pominjano.\n"Mi pokušavamo pomiriti dva principa na kojima ova država počiva i finkcioniše - građanski i etnički princip", rekao je Izetbegović.\nOn je istakao da je suština dogovoriti se kako se odlučuje, te da je prisutna diskriminacija.\n"Imamo diskriminaciju u BiH kada su u pitanju manjine, imamo diskriminaciju, kako tvrdi HDZ, u odnosu na jedan narod kojima drugi biraju predstavnike i imamo diskriminaciju u odnosu na većinu. Evo u FBiH većina ne može uspostaviti novu strukturu vlasti jer je manjina u Parlamentu, ne manjina kao narod. Ne može se popuniti Ustavni sud FBiH", rekao je Izetbegović.\nOn je dodao da HDZ shvata da se bez manjih ustavnih promjena neće moći ništa uraditi ništa ni u FBiH, ni na nivou BiH.\nPredsjednik HDZ BiH Dragan Čović rekao da je na sastanku bilo riječi o svim dugogodišnjim problemima između te dvije stranke, te da se naziru pomaci i približavanja na rješavanju problema.\n"Važan mi je stav SDA da jedan narod drugom neće birati predstavnike, ali naravno da to moramo uskladiti sa odlukama Evropskog suda u Strazburu. Zbog toga smo i rekli da, ako pronađeno rješenje bude zahtjevalo neku intervenciju kad je u pitanju Ustav FBiH i Ustav BiH, naravno da smo onda tu", rekao je Čović.\nOn je dodao da će razgovori biti nastavljeni u narednih sedam dana.


U fokusu - Mali maturanti najslabiji na testu iz matematike - Vesti iz Kragujevca i Šumadije - Pressek.rs\nMali maturanti najslabiji na testu iz matematike\nBy M.O. Utorak, 25. jun 2019.\nNa završnom ispitu, održanom prošle nedelje, malim maturantima najteže je pao test iz matematike, na kome su u proseku osvojili po 10,5 od mogućih 20 poena, pokazuju preliminarni podaci Ministarstva prosvete.\nNa testu iz maternjeg jezika bilo je najviše tačnih rešenja - 11,8 od 20, sledi kombinovani na kome se ocenjivalo znanje fizike, hemije, geografije, istorije i biologije sa 11,02, pišu Večernje novosti.\nU Ministarstvu prosvete kažu da su osmaci, njih 71.099, u proseku na nešto više od 50 odsto zadataka dali tačne odgovore. Time su pokazali sličan nivo znanja kao i prethodne generacije. Od maksimalnih 40 bodova na sva tri testa jedva da su prešli polovinu, odnosno prosečan rezultat im je 22,1 poena.\nObjavljivanje konačnih rezultata završnih ispita planirano je za četvrtak, 27. jun. Dok če dan kasnije početi popunjavanje i predavanje lista želja. Objavljivanje zvaničnih rezultata raspodele po školama, prema kalendaru Ministarstva prosvete, očekuje se 7. jula, a prvi upisni krug 8. i 9. jula.\nU 7 srednjih stručnih škola i gimnazija u Kragujevcu ima nešto više od 2.000 mesta, dok osmi razred završava 1.746 đaka.\nTagovi Kragujevac Prosveta vesti kragujevac\n„Provaljen” test iz matematike\nPolaganje testa iz matematike u okviru završnog ispita, koje je bilo zakazano za danas u 9 sati, odloženo je za četvrtak, 20. jun. Učenici će test polagati od 9 do 11 sati, sopštilo je ...


Gradonačelnik primio učesnika četiri Zimske paraolimpijade u skijanju - RTV Santos\nGradonačelnik primio učesnika četiri Zimske paraolimpijade u skijanju\nGradonačelnik Zrenjanina Simo Salapura primio je danas paraolimpijca u skijanju Jasmina Bambura, čiji su sportska karijera i život išli krajnje specifičnim tokom. Rođen i odrastao u Zrenjaninu, uspešno je trenirao rukomet i stigao do prvog tima “Proletera”. Ukazala mu se prilika za nastavak školovanja i bavljenje sportom u Americi,gde je doživeo tešku saobraćajnu nesreću, nakon koje je ostao invalid i počeo da trenira skijanje.\nBio je jedini takmičar koji je predstavljao Srbiju na Zimskoj paraolimpijadi 2010. godine u Vankuveru, gde je nosio i zastavu naše zemlje. Stao je tako, uz Branislava Simića, Dejana Bodirogu i Vladimira Grbića, među zrenjaninske sportiste koji su na Olimpijskim ili Paraolimpijskim igrama nosili zastavu Srbije.\nPotom je, zbog finansijske situacije, skupih treninga i priprema i nedovoljno razvijenog paraolimpijskog zimskog sporta u našoj zemlji, u dogovoru s Paraolimpijskim savezom Srbije, odlučio da nastavi da se takmiči za Sjedinjene Američke Države, gde i danas živi.\nZa američku reprezentaciju nastupio je na Zimskim paraolimpijskim igrama 2014. godine u Sočiju i osvojio deveto mesto, i u Pjongjangu 2018. godine, gde je bio dvanaesti. Boravak u rodnom gradu, koji posećuje bar jednom godišnje, iskoristio je i da najavi četvrti paraolimpijski nastup, februara naredne godine u Pekingu. Nije nikada prekidao veze sa Srbijom i našim savezom, slao je opremu i skije za paraolimpijce naše zemlje, organizovao takmičenje invalida na Staroj Planini.\nUručujući mu simboličan pasoš “Evropskog grada sporta”, gradonačelnik Salapura istakao je da je, zahvaljujući Jasminu Bamburu, Srbija imala predstavnika na Zimskim paraolimpijskim igrama u Vankuveru, što je bila čast ne samo za našu zemlju, već i za naš grad.\nPrethodnoTokom vikenda vozačima izdato 133 prekršajna naloga\nSledećeŽRK „Proleter“ – ŽRK „Jabuka“ (Prva liga Vojvodine za rukometašice)


Pre pola godine, na istom ovom mestu, napisao sam da je ravno utopiji očekivati da bilo ko sem Hilari Klinton osvoji demokratsku predsedničku nominaciju. O tome mi je, zapravo, govorilo nekoliko liberalnih američkih intelektualaca, tradicionalnih glasača Demokratske stranke, koji su sa gađenjem isticali da je politička mašinerija dinastije Klinton toliko jaka da nekompromitovani kandidati poput Bernija Sandersa ili, recimo, Elizabet Voren nemaju apsolutno nikakve šanse. Nekoliko meseci kasnije i par dana uoči izbora Amerika nije izgledala ništa drugačije. Miholjsko leto na najboljim svetskim univerzitetima uveliko je bilo u znaku pravljenja dugoročnih analiza „dana posle”, nakon što, naravno, Hilari postane predsednica. Na katedrama Kolumbije i Harvarda uočio sam manjak entuzijazma za\n13.11.2016 u 09:15\nIzbori i istraživači javnog mnjenja\nIstraživači javnog mnjenja su opet na udaru. Ovog puta u Americi, državi u kojoj su istraživanja javnog mnjenja i nastala. Kritike na račun američkih istraživača idu u dva pravca. Prvi od njih, u srpskoj javnosti omiljen, kaže da su agencije svesno radile u korist izbornog štaba Hilari Klinton. Ovakve kritike ne zaslužuju poseban osvrt, ali ukazaćemo samo na jednu logičnu stranu ovog procesa. Zamislite da ste vlasnik agencije i da vam neko traži (ili da sami odlučite) da varate u svom poslu. Zašto biste to uradili? Živite od svog posla i tržišta četiri godine između izbora i odlučite da čitav svoj ugled bacite pod noge da biste obmanjivali javnost. Gotovo pa nemoguće. Važi i obrnuto: koji je motiv bilo kog političara da svesno vara građane i da za to plati nimalo jeftine usluge\nRast deonica nekih od najmoćnijih industrija, poput vojne i farmaceutske, nakon pobede Donalda Trampa na predsedničkim izborima u SAD možda ima i dublju logiku od puke nade u to da će kandidat Republikanske stranke ispuniti svoja obećanja iz kampanje. Tramp jeste uveravao glasače da će raskinuti veze predsedničke administracije sa uticajnim industrijalcima i njihovim lobistima i srušiti sistem koji oličava njegova poražena protivkandidatkinja Hilari Klinton. Ali, milijarderov prelazni tim je, uprkos tome, ispunjen vašingtonskim insajderima u trgovini uticajem, piše sajt za istraživačko novinarstvo „Intersept”. Prelazni tim, kakav prave oba kandidata za predsednika Amerike, definiše konkretne politike u raznim oblastima i sačinjava spisak više od 4.000 potencijalnih nameštenika za\n11.11.2016 u 17:37\nPARIZ – Francuski predsednik Fransoa Oland i novoizabrani američki predsednik Donald Tramp danas su se, u telefonskom razgovoru, saglasili da treba da razjasne stavove o ključnim međunarodnim pitanjima, kao što su Bliski istok i Ukrajina, javlja Rojters. Britanska agencija, pozivajući se na izvore bliske francuskom predsedniku, navodi da je razgovor trajao između sedam i osam minuta, i da se odvijao u „dobrim uslovima”. „Saglasili su se da sarađuju u nizu ključnih pitanja da bi razjasnili stavove - 'rat protiv terora', Ukrajina, Sirija, nuklearni sporazum sa Iranom i Pariski sporazum o klimatskim promenama”, rekao je isti izvor, prenosi Tanjug.\n11.11.2016 u 15:23\nPočela kampanja za otcepljenje Kalifornije od SAD\nLOS ANĐELES– U Kaliforniji je počela kampanja za organizovanje referenduma o izlasku te države iz SAD, na društvenim mrežama uvedeni su „haštagovi” #Calexit i #Caleavefornia, a podršku daje sajt yescalifornia.org, na kojem stanovnici mogu da se upoznaju sa inicijativom za otcepljenje. Stanovnici Kalifornije nameravaju da održe referendum o nezavisnosti putem takozvane građanske inicijative - ukoliko odgovarajuću peticiju potpiše dovoljan broj registrovanih birača, pitanje o organizaciji plebiscita će se staviti na glasački listić, javili su elektronski mediji. Autori inicijative kažu da bi referendum mogao da bude održan u proleće 2019. godine ako bude prikupljen potreban broj potpisa. Pristalice nezavisnosti ističu da Kalifornija zauzima šesto mesto po obimu BDP u svetu i nalazi se,\n10.11.2016 u 23:10\nVAŠINGTON - Savetnik Donalda Trampa Rudi Đulijani kritikovao je danas proteste protiv izbora novog predsednika SAD i nazvao demonstrante „gomilom razmaženih plačljivaca”, prenosi Politiko. Đulijani je rekao da ima utisak da većina studenata u stvari nije toliko uznemirena pobedom Trampa\n10.11.2016 u 18:32\nVAŠINGTON – Odlazeći američki predsednik Barak Obama dočekao je danas novoizabranog predsednika Donalda Trampa u Beloj kući, kako bi izvršio nesmetan prenos vlasti posle Trampove neverovatne pobede na izborima, javlja agencija Rojters. Obama je prethodno snažno podržavao Trampovu demokratsku rivalku, bivšu državnu sekretarku Hilari Klinton, a njih dvojica će, kako ocenjuje britanska agencija, pokušati da tokom sastanka u Ovalnoj sobi tenzije ostave po strani, makar pred kamerama. Prva dama Mišel Obama, u rezidenciji Bele kuće, sastala se sa Trampovom suprugom Melanijom. Tramp je u Vašington doleteo iz Njujorka svojim privatnim avionom i sleteo na Regan nacionalnom aerodromu, koji se nalazi nedaleko od američke prestonice, javlja AP, prenosi Tanjug. Iz Bele kuće Tramp će otići na


Hoti razgovarao sa političkim predstavnicima Preševske doline - Politika - Dnevni list Danas\nPočetna » Politika » Hoti razgovarao sa političkim predstavnicima Preševske doline\nPremijer Kosova Avdulah Hoti razgovarao je danas u Prištini sa političkim predstavnicima Preševske doline o trenutnoj političkoj i ekonomskoj situaciji u zemlji, izazovima u borbi protiv COVID-19 i situaciji Albanaca u dolini.\n1Piše: Beta 29. septembra 2020. 17.11 Izmenjeno: 17.12\nKako je saopšteno iz Vlade Kosova Hoti je naglasio da je vlada usvojila odluku o osnivanju „Kancelarije za pružanje pomoći građanima Preševske doline“, u okviru kabineta premijera, koja će biti posvećena preduzimanju potrebnih mera za olakšavanje i unapređenje života građana koji žive u dolini, sa posebnim naglaskom na obrazovanje, kulturu i ekonomiju.\n„Kancelarija će se baviti drugim pitanjima koja nisu navedena u ovoj odluci, ali koja se javljaju kao zahtevi i eventualne potrebe građana koji žive u Preševskoj dolini“, rekao je on.\nPredstavnici Preševske doline zahvalili su se premijeru Hotiju na prijemu, a posebno na osnivanju Kancelarije za pružanje pomoći građanima Preševske doline, dodajući da je intenziviranje saradnje od obostrane koristi.\nAvdulah Hoti, Preševska dolinaPriština\nHoti na Fejsbuku: Moramo intenzivirati saradnju i obratiti se potrebama građana Preševske doline\nAlbanci sa juga Srbije razgovaraće sa Hotijem o pružanju pomoći građanima u Preševskoj dolini\nStari Beograđanin sa Senjaka kaže:\n29. septembra 2020. u 19.24\nZnači taj Ober-Šiptar već počeo da rovari i po Srbiji! Verovatno će da traži prisvajanje Preševske doline, zasada samo do Vranja a za nekoliko godina i do Niša. Dobiće oni to, daće im Vučić- ko zna možda je pred Trampom to već i potpisao!


VLADA RS U PRVIH STO DANA RADA OTKLONILA PRETNJU BANKROTA DRŽAVE I TO JE NJEN NAJVEĆI USPEH, KAŽU EKONOMISTI\nI to zbog toga jer je domaća ekonomija i dalje pod velikim pritiskom globalne krize, uz dodatni teret nasleđenog lošeg stanja u javnim finansijama od prethodne vlade.\nNeki domaći ekonomisti ocenjuju da sadašnji kabinet ministara nije trebalo ponovo da poseže za novim zaduženjima na svetskom finansijskom tržištu, ali priznaju da je vlada delovala "u iznudici" i sa veoma "teškim nasleđem" od prethodne vlade.\nMeđu uspešne poteze ekonomskog dela vlade mogu se uvrstiti, svakako i mere za stabilizaciju situacije na tržištu osnovih životnih namirnica, opredeljenje za nove subvencionisane kredite privredi, kao i uspešna prodaja evroobveznica od milijardu dolara.\nTreba, u tom kontekstu, ukazati i na rebalans budžeta za 2012. pa potom vrlo restriktivan Predlog budžeta za iduću godinu, kao i Sporazum sa Rusijom o isporuci gasa do 2021. godine i privlačenje nekoliko značajnih stranih investicija u našu zemlju.\nKrajem septembra država je, inače, ponovo izašla na međunarodno finansijsko tržište i prodala evroobveznica za milijardu dolara sa stopom prinosa od 6,625 odsto godišnje, što je uspeh u odnosu na prodaju iste sume obveznica godinu dana ranije sa prinosom od 7,5 procenata.\nUspeh te transakcije je utoliko veći, kada se zna da je Srbiji u međuvremenu snižen kreditni rejting sa BB sa BB-, a ta transakcija je donela neku vrstu pokrića za veliki, tekući, deficit budžeta Srbije.\nNova vlada je morala da se svakodnevno bori za makroekonomsku i stabilnost kursa domaće valute i u sadejstvu sa Narodnom bankom Srbije da dnevno obezbedi sredstva u budžetu i pritom u što je moguće većoj meri ne dozvoli dalji, oštar, pad privredne aktivnosti koja je sada u "negativnoj teritoriji".\nVlada je 1. septembra donela Uredbu o subvencionisanju kamate na kredite za likvidnost privrede i do polovine oktobra poslovne banke su odobrile bezmalo 700 miliona evra zajmova, što je dobro došlo realnom sektoru privrede.\nRast inflacije je premašio planirani koridor od šest odsto. Inflatorna stopa je trenutno oko sedam odsto, sa velikim izgledima da premaši desetoprocentni nivo do kraja godine.\nInflaciju je najviše pogurala sušna godina i nagli rast cena hrane, a ne cene usluga pod kontrolom države, zbog čega je Vlada Srbije bila primorana da zabrani izvoz soje, suncokreta i šećerne repe kako bi zaštitila domaće tržište.\nBudžetski deficit je bio jedan od najvećih nasleđenih problema ove vlade, koji je "dogurao" na oko sedam odsto vrednosti bruto domaćeg proizvoda (BDP), iako je bilo planirano da ne premaši 4,25 procenata u toku ove godine.\nJavni dug je, istovremeno, znatno premašio dogovorenu granicu od 45 odsto vrednosti BDP-a i sada je veći od 60 odsto.\nVlada je zato morala da krene u rebalans budžeta za 2012. godinu i pribegne povećanju poreza na dodatu vrednost (sa 18 na 20 odsto) i na kapitalnu dobit (sa 10 na 15 odsto).\nMeđu uspehe ekonomskog tima vlade može se uvrstiti i usvajanje Predloga budžeta za narednu godinu, 25. oktobra, uz striktno poštovanje Zakona o budžetskom sistemu, koji kaže da je Vlada obavezna da do 1. novembra tekuće godine usvoji predlog budžeta i uputi ga parlamentu na razmatranje.\nPrvi put u proteklih desetak godina jedna vlada je ispoštovala taj zakon.\nVlada je, osim budžeta za 2013. godinu, predložila dugo očekivani Zakon o ograničavanju rokova plaćanja, koji predviđa najviše 60 dana za izmirenje finansijskih obaveza i taj propis primenjivaće se od naredne godine.\nVlada je na dobrom putu da obnovi aranžman sa Međunarodnim monetarnim fondom, što bi bila dodatna garancija za poboljšanje opšte finansijske stabilnosti i popravljanje kreditnog rejtinga zemlje, bez čega nema ni većeg priliva stranih investicija.\nKao uspešan potez vlade svakako treba navesti i činjenicu da je, u cilju osiguranja energetske sigurnosti zemlje na duži rok, 13. oktobra potpisan sa predstavnicima Vlade Ruske federacije sporazum o isporukama prirodnog gasa Srbiji do 2021. godine.\nDogađaj koji budi nadu u oporavak srpske ekonomije, desio se 12. avgusta, kada je kompanija "Fijat automobili Srbija" iz Kragujevca počela izvoz svog novog modela "500 L", a plan je da se od novembra proizvodi 550 automobila dnevno.\nU planu je da se u 2013. godini, u zavisnosti od situacije na tržištu, godišnje proizvodi od 120.000 do 180.000 automobila koji će uglavnom ići na strano tržište.\nVlada je odmah na početku svog mandata ukazala na nameru da što pre nađe strateškog partnera za "Železaru Smederevo" i, sudeći prema intersovanju ruske kompanije "Uralvagonzavod" koja je jedan od najvećih vojno-industrijskih kompleksa u svetu, taj veliki problem za srpsku privredu bi mogao, u dogledno vreme, da se reši.\nNova Vlada Srbije je u prvih 100 dana rada bila veoma efikasna, imajući u vidu sa kakvim se sve ekonomskim, finansijskim, socijalnim i energetskim problemima suočila, izjavila je Tanjugu ministarka energetike Zorana Mihajlović.\nNova Vlada Srbije je uradila rebalans budžeta za 2012. i pripremila predlog budžeta za sledeću godinu, navela je ona i podsetila da je nova vlada zatekla veliki deficit budžeta.\n"Sve što smo mogli da uradimo u ovom trenutku, uradili smo i volela bih da se nastavi ovakva aktivnost Ministarstva energetike, razvoja i zaštite životne sredine, kako bi postali još efikasniji i sistemski promenili stvari u energetskom i sektoru zaštite životne sredine", rekla je Mihajlović.\n"Bez obzira na to što smo imali samo tri meseca od formiranja nove Vlade Srbije da se pripremimo za novu grejnu sezonu, resorno ministarstvo je uspelo da preduzme sve neophodne mere da bi se svi subjekti u energetskom sektoru uspešno pripremili za zimu", kazala je Mihajlović.\n"Očekujem stabilno snabdevanje stanovništva energijom tokom zime, što je najvažniji zadatak Ministarstva energetike", istakla je Mihajlović.\nNajznačajnija stvar koju smo uradili u energetskom sektoru je što je Srbija prvi put, posle 12 godina, rezervisala i nabavila potrebne količine električne energije za predstojeću zimu i što zimus nećemo morati interventno da uvozimo struju, kao što smo radili prethodnih godina i na to trošili veliki novac iz budžeta, precizirala je ministarka.


Uspešno je odžana 6. Jeep međunarodna naučna agrobiznis konferencija- MAK 2019 – Naučno-poslovni centar "WORLD"\nPreko 150 učesnika iz 13 zemalja predstavailo je svoja dostignuća na već tradicionalnoj 6.Jeep međunarodnoj naučnoj agrobiznis konferenciji MAK 2019, pod radnim naslovom ,,EVROPSKI PUT-PUT USPEHA'' koja je održana na Kopaoniku, u Grand&Spa Hotel u periodu od 25. do 27. januara 2019. godine.\nNa događaju u organizaciji grada Kraljeva, Nacionalnog naučno-poslovnog centra Gegula iz Kraljeva, Fakulteta za menadžment iz Sremskih Karlovaca i Balkanskog naučnog centra Ruske akademije prirodnih nauka, kroz 44 predavanja eminentnih stručnjaka iz zemlje i sveta predstavljeni su savremeni trendovi i standardi u oblasti polјoprivrede, ruralnog razvoja i turizma u EU kao i njihove implikacije na razvoj polјoprivrednog sektora, ruralnih područja i turizma u Srbiji i zemlјama zapadnog Balkana.\nOtvrajući skup menadžer projekta Marija Jovičić, istakla je pored važnosti naučno-stručnih izlaganja i veliko učešće kompanija kroz prezentacije i promocije proizvoda. Preko 150 učesnika iz 13 zemalja predstavailo je svoja dostignuća na već tradicionalnoj 6.Jeep međunarodnoj naučnoj agrobiznis konferenciji MAK 2019, koja je održana na Kopaoniku u periodu od 25. do 27. januara 2019. godine. U ime Regoinalne Privredne komore Moravičkog i Raškog okruga skup je pozdravio direktor Zvonko Tufegđžić navodeći značaj istraživanja i primene u privredi sa aspekta razvoja poslovanja kompanija. Prisutne je pozdravila i dr Danica Mićanović, u ime PKS, navodeći značaj ovakvih skupova za unapređenje saradnje nauke i privrede, i stavljanja nauke u funkciju privrednog razvoja. Kroz zapaženo predavanje istakla je razvoj poljoprivrednog sektora unapređenjem proizvodnje cveća i ukrasnog bilja, što je iniciralo privrednika (učesnika) da predloži formiranje grupacije proizvođača pečuraka.\nKonferenciju je otvorio i ispred Balkanskog naučnog centra Ruske akademije prirodnih nauka goste i učesnike pozdravio, predsednik centra Akademik prof.dr Mitar Lutovac koji je istakao da konferencije ovog nivoa pored naučnog i inovativnog povezivanja regiona daju doprinos povezivanju regiona i u privrednom smislu i posebno naglasio povezivanju regiona i Evrope sa Rusijom.\nDa konferencija povezuje i umrežava region moglo se videti da su učesnici bili iz svih zemalja iz regiona (od predstavnika lokalnih samouprava, predsednika, gradonačelnika, direktora turističkih organizacija, privrednika, naučnih radnika, nevladinih organizacija...) pa su se na led ekranima smenjivale i vijorile zastave Srbije, Bosne i Hercegovine, Republike Srpske,Crne Gore,Makedonije, Hrvatske, Albanije, Austrije, Italije, Švajcarske...\nUčešće velikog broja privrednika, udruženja, predstvnika biznis sektora dodalo je nivo kvaliteta ovg skupa, kroz intereaktivne diskusije,okruglim stolom i završno na B2B suretima u Mujen lux kompleksu trećeg dana konferencije.\nTradicionalno na koferenciji se dodeljuju predstižna priznanje (nagrade) ,,DOLINA KRALJEVA,VEKOVA I JORGOVANA za doprinos razvoju preduzetništva, agroprivrede, turizma i kulture Zapadnog Balkana.\nU Srbiji su ostale 7 nagrada a ponosiće se LAUREATI i u Loparama, Sarajevu, Podgorici, Zagrebu.\nSumirajući efekte konferencije članovi Naučnog odbora na čelu sa prof.dr Svetlanom Stevović i doc. dr Saša Stepović istakli su veliki doprnos učesnika iz regiona i šire koji su dali doprinos da konferencija dobije međunarodni značaj.\nKako je u samom naslovu konferencije reč JEEP,generalni sponzor je omogućio da svi učesnici konferencije uživaju u vožnji sa džipovima koji su prevozili učesnike od hotela Mujen Lux (gde su bili smešteni) do hotela GRAND &Spa (gde je se održavala konferencija) a svi koji su želeli da isprobaju imali su na raspolaganju pet najnovijih modela džipova.\nSkup je moderirao Miša Ćirić u ime Dijaspora Group, a medijska propraćenost skupa od strane Mix Tv iz Kraljeva, Top Srbije, Hepy televizije, BN televizije iz Republike Srpske, i ostalih štampanih i elektronskih medija iz celog regiona, dala je posebnu notu u afirmaciji konferencije.\nZAVRŠEN MAK 2019\nZBORNIK MAK 2019\nCIP MAK 2019\nPOVELJA DOLINA KRALJEVA,\nVEKOVA I JORGOVANA


„Još uvek ljudi“ – Obeležavanje Međunarodnog dana borbe protiv Alchajmerove bolesti – Amity\nVolonterski servis Zvezdare tradicionalno, u partnerstvu sa članicama Neformalne mreže pomoći porodicama članova obolelim od demencije koje su članice i nacionalne Mreže HumanaS - udruženjima „Hleb života“, „Destigma“ i „Okrilje“, kao i Udruženjem „Snaga prijateljstva” - Amity i Srpskog udruženja za Alchajmerovu bolest, obeležiće Svetski dan borbe protiv Alchajmerove bolesti. Program se realizuje u ponedeljak, 21. septembra 2020., u vremenu od 10 do 13 časova, u Gradskoj opštini Zvezdara (Bulevar Кralja Aleksandra 77). Pored organizatora, predstavnika domaćina - Gradske opštine Zvezdara, Gradskog centra za socijalni rad u Beogradu, Doma zdravlja Zvezdara, očekuje se prisustvo i profesionalaca - stručnjaka za ovu oblast kao i predstavnika ovih porodica.\nProgram sadrži aktivnosti koje će biti praktične i korisne za porodice i neformalne negovatelje ali i celokupnu zajednicu sa ciljem promovisanja postojećih modela podrške, prepoznavanja prvih simptoma koji su nagoveštaj „problema sa sećanjem“ kao i promene svesti u celokupnoj zajednici o postojanju ovih porodica i njihovih svakodnevnih potreba kao nosioca dugoročne nege i brige za osobe obolele od nekog oblika demencije.\nProgram počinje stručnim skupom - okruglim stolom „Još uvek ljudi“, koji traje od 10:00 do 10:50 časova. Moderatori okruglog stola su Udruženje građana "Snaga prijateljstva" – Amity i Srpsko udruženje za Alchajmerovu bolest. Na ovom stručnom skupu, neformalni negovatelji i stručnjaci iz Srpskog udruženja za Alchajmerovu bolest će uputiti poruke o ključnim izazovima sa kojima se susreću osobe obolele od Alchajmerove bolesti i njihovi neformalni negovatelji kao i da ponude konkretna rešenja za ublažavanje izazova.\nPredstavnici Udruženja Amity će sa učesnicima okruglog stola, podeliti iskustva pilotiranja usluge Savetovališta za neformalne negovatelje osoba obolelih od demencije, koje funkcioniše u Кragujevcu i Čačku, u okviru Projekta: „Rodno odgovorno upravljanje – Preraspodela neplaćenog rada“, koji sprovodi Agencija za rodnu ravnopravnost i osnaživanje žena (UN Women), uz podršku Ujedinjenog Кraljevstva i Britanske Ambasade. Ukazaće na značaj preraspodele neplaćenog negovateljskog rada, kako unutar porodice, tako i između porodice i lokalne zajednice.\nOd 11:00 do 13:00 časova, Neformalna mreža na Platou ispred opštine Zvezdara:\norganizovaće anketu o potrebama porodica i neformalnih negovatelja osoba obolelih od demencije kao i evidentiranje porodica koje žele da budu na aktivnoj evidenciji i koriste pomoć i podršku Neformalne mreže, za sve porodice Neromalna mreža je pripremila prigodne poklone - platnene maske;


Mandatar za sastav nove Vlade Crne Gore, Zdravko Krivokapić, uputio je u petak Skupštini Crne Gore zahtjev za održavanje sjednice na kojoj će predložiti sastav i program svog kabineta, koji će, prema najavama mandatara, imati dvanaest ministara i biti sastavljen uglavnom od eksperata.\n“Očekujem da se u najkraćem vremenu organizuje zasjedanje Skupštine na kojoj ću kao mandatar predstaviti program i predložiti sastav nove Vlade Crne Gore. Zahtjev za održavanje zasijedanja sam već uputio na adresu Skupštine Crne Gore”, napisao je Krivokapić na Tviter nalogu.\nCrnogorski mediji u četvrtak su prenijeli Krivokapićeve predloge za većinu ministarskih mjesta, među kojima, sa izuzetkom lidera koalicije Crno na bijelo, Dritana Abazovića, nema političara koji su učestvovali u predizbornoj kampanji.\nPrema navodima medija, za ministra vanjskih poslova predložen je dosadašnji direktor jedne od direkcija u tom ministarstvu Đorđe Radulović, a za ministra unutrašnjih poslova široj javnosti nepoznati advokat Nikola Terzić.\nKrivokapić je za ministra pravde predložio advokata Vladimira Leposavića, člana pravnog tima Mitropolije crnogorsko-primorske, dok je za ministra ekonomije predložen Jakov Milatović, a za resor finansija i socijalnog staranja Milojko Spaić.\nNekadašnji opozicioni kandidat za predsjednika Crne Gore, Mladen Bojanić, predložen je za ministra za kapitalne investicije, a profesor Arhitektonskog fakulteta Ratko Mitrović za ministra ekologije, prostornog planiranja i urbanizma.\nMandatar je za ministarku javne uprave, digitalnog društva i medija predložio Tamaru Srzentić, za ministarku prosvete, nauke, kulture i sporta Vesnu Bratić, ministra poljoprivrede, šumarstva i vodoprivrede Aleksandra Stijovića, a ministarku zdravlja Jelena Borovinić Bojović.\nDvanaesti resor - ministarstvo odbrane, ponuđen je Abazoviću, lideru partije URA i koalicije Crno na bijelo, koji je rekao da je iznenađen predlogom mandatara, navodeći da Krivokapić nije imao nikakvu “specijalnu obavezu prema njemu i koaliciji Crno na bijelo”.\nIz Ujedinjene reformske akcije, predvodnice koalicije Crno na bijelo, saopštili su da će podržati Krivokapićevu ekspertsku vladu, kao i izbor lidera te partije, Dritana Abazovića, za novog ministra odbrane.\n„Zamjerka ostaje što ponuđenim sastavom vlade nije ispoštovana identiteska raznolikost Crne Gore, tačnije što nema pripadnika manjinskih naroda i što u sastavu vlade nema većeg broja žena. Ipak, vjerujemo da će se u dubinskoj strukturi Vlade ova dva principa više poštovati“, piše u saopštenju URA.\nIz Demokratskog fronta, predvodnice koalicije Za budućnost Crne Gore čiju listu je predvodio upravo Krivokapić, oštro su kritikovali mandatarove predloge za ministarska mjesta, navodeći da u Vladi nema predstavnika srpskog naroda, a, po njihovom mišljenju, ni eksperata.\nLider Pokreta za promjene, Nebojša Medojević, rekao je da “nema ništa od reformi i demontaže sistema” i da je sve “jedna velika prevara naroda i opasno igranje sa sudbinom države”.\n“U ovoj Vladi ima više DPS-ovaca nego u Vladi Duška Markovića. Vlada teokrata i tajkuna. Idemo nazad u srednji vijek”, ocijenio je Medojević.\nPrema njegovim riječima, takav upliv crkve u upravljanje državom ugrožava sekularni karakter Crne Gore.\n“Ovo je autokratska, teokratska, nedemokratska i antireformska, antievropska i antigrađanska Vlada. Ovo je istorijska prevara birača koji su glasali za promjene”, ocijenio je Medojević.\nCrnogorski predjednik predsjednik Milo Đukanović je početkom oktobra uputio predlog Skupštini Crne Gore da Zdravko Krivokapić bude mandatar za sastav Vlade.


Sjutra se obilježava Međunarodni dan osoba sa invaliditetom – Portal Podgorica\nPovodom Međunarodnog dana osoba sa invaliditetom, koji se obilježava svake godine 3. decembra, Caritas Crne Gore je u okviru projekat Societies 2 dio zajedničke kampanje u kojoj učestvuju svih pet zemalja koje su dio projekta, saopštili su iz CARITAS-a Crne Gore.\nAktuelna situacija sa virusom COVID19 prisutna širom svijeta, mjeseci zaključavanja, ograničenja, bolesti i gubitci imali su ogroman uticaj na svakog pojedinca. Potrebe osoba sa invaliditetom danas su veće u odnosu na potrebe drugih ljudi.Davanje prioriteta potrebama osoba sa invaliditetom nikada nije bilo važnije nego sada. Stoga će slogan ovogodišnje kampanje biti „Zaštitimo osobe sa invaliditetom tokom pandemije Covid-19“.\nOva kampanja naglašava važnost zaštite osoba sa invaliditetom tokom perioda pandemije. Osobama sa invaliditetom, koje predstavljaju ranjivu grupu, u ovoj vanrednoj situaciji potrebna je pomoć njihovih komšija, prijatelja, članova porodice, zdravstvenih radnika i javnih zvaničnika. Kampanja promoviše preporuke Svjetske zdravstvene organizacije za zaštitu osoba sa invaliditetom. Kampanja je organizovana u virtuelnom okruženju, pa se poruke kampanje promovišu putem društvenih mreža, web stranica i medija u svih pet zemalja implementacije projekta.\nPrema Svjetskoj zdravstvenoj organizaciji, smatra se da oko 15% svjetske populacije ima neki oblik invaliditeta. Ipak, potrebe osoba sa invaliditetom nisu podržane od strane institucija i društva u kojem žive. Ljudi sa invaliditetom nemaju jednak pristup društvu, što uključuje područja obrazovanja, prevoza, zapošljavanja, socijalnih usluga, informisanja i političkog učešća. Pravo na učešće u javnom životu je od suštinskog značaja za stvaranje stabilnih demokratija, aktivnog građanstva i smanjenja nejednakosti u društvu.\nSavez projekta SOCIETIES 2, koji finansira Evropska unija, čine 12 organizacija u jugoistočnoj Evropi (Crna Gora, Srbija, Albanija, Bosna i Hercegovina i Kosovo).\nPartneri u Crnoj Gori su Caritas Crne Gore i Udruženje paraplegičara Bar. Projekat ima za cilj da pruži podršku organizacijama civilnog društva u osnaživanju tehničkih vještina, inkluziji osoba sa invaliditetom i EU standardima na zapadnom Balkanu. Projekat je fokusiran na jačanje učešća OCD u javnom dijalogu sa javnim vlastima i uticaja u procesima donošenja odluka, povećanjem njihove stručnosti i kapaciteta u oblastima socijalne inkluzije za OSI i politike deinstitucionalizacije, zaključuje se u saopštenju.


Dodik je, nakon provedenog ponovljenog javnog konkursa, za članove tog nezavisnog organa, koji će ocjenjivati kredibilitet fiskalne politike i biti odgovoran Narodnoj skupštini RS, predložio Branka Krsmanovića i Sašu Stevanovića.\nOve osobe predložene su nakon novog konkursa, budući da je prošlogodišnji poništen, imajući u vidu da je bila pristigla samo jedna odgovarajuća prijava, odnosno jedan kandidat je ispunjavo opće i posebne uslove.\nSlužba predsjednika RS je raspisala ponovljeni javni konkurs za izbor predsjednika i članova Fiskalnog savjeta RS-a 27. februara 2017. godine.\nNakon ponovljenog javnog konkursa postupak je provela Komisija za izbor predsjednika i članova Fiskalnog savjeta RS i dostavila rang listu pomenutih kandidata.\nO njihovom izboru odlučit će Narodna skupština RS.\nKandidati za članove Fiskalnog savjeta RS-a moraju biti državljani RS-a i imati zvanje master, magistra ili doktora nauka iz oblasti ekonomskih nauka.\nUslov su i objavljeni naučni radovi iz oblasti makroekonomije, mikroekonomije, fiskalne politike, javnih finansija ili računovodstva, najmanje deset godina radnog iskustva i najmanje pet godina iskustva u oblasti javnih finansija.\nNe mogu obavljati neku od javnih funkcija ili imati bilo koju vrstu povezanosti s budžetskim korisnicima i političkim partijama. Fena\nTagovi: dodikfiskalni savjet rsizborkandidati


Sertić: Kinezi jedini žele Železaru – Semendria\nSertić: Kinezi jedini žele Železaru\n22. mart 2016. PRIVREDA – Izvor: Agencija Tanjug – Za javni poziv za privatizaciju Železare Smederevo, koji je i dalje otvoren, do sada su interesovanje pokazali samo Kinezi, kaže ministar privrede Željko Sertić.\nSertić očekuje da, ako sve bude po planu, ugovor o privatizaciji smederevske čeličane bude potpisan u aprilu.\n“S Kinezima smo napravili dogovor, to je objavljeno i nije nikakva tajna. Sa druge strane, imali smo i obaveze kada je reč o međunarodnim konvencijama i pravilima da poziv za privatizaciju bude javan i mi smo taj poziv objavili, pa mogu da se jave svi zainteresovani””, rekao je Sertić novinarima nakon obilaska firme Plamen u Inđiji.\nOn je naveo da, za sada, osim kineskog Hbisa, nema nijedne zainteresovane kompanije, ali i ukazao da to nije konačno, pa će se broj zainteresovanih znati kad istekne rok javnog poziva.\n“Nakon toga slede pregovori oko ugovora, po proceduri koja je međunarodno priznata, a ako bude sve po planu, kako smo do sada razgovarali, možemo očekivati zaključenje ugovora u toku aprila”, rekao je Sertić.\nMinistar je istakao da bi, potpisivanje tog ugovora, bio veliki posticaj za razvoj srpske čeličane.\n“Ono što su nam Kinezi predstavili i u što verujemo da će se realizovati, nije samo sređivanje čeličane u smislu dovođenja novih tehnologija kako bi proizvodnja bila jeftinija i kako bi automatski s cenom bili konkurentni. Radiće se i na tome da se proizvodnja proširi kako bismo imali završne proizvode viših finalnih obrada u kojima je dodatna vrednost””, objasnio je Sertić.\nOn je dodao da će od toga biti ne samo direktne finansijske koristi, već će doći i do novih zapošljavanja, veće uplate poreze i doprinosa…\n« Još jedna žetva medalja smederevskih strelaca\nGlumci na smederevskoj premijeri filma “Braća po babine linije” »


Tanjug 6. marta 2021. 12:09\nLONDON – LJudima u Fudbalskom savezu Srbije, na čelu sa predsednikom, želim da kažem da su uspeli u tome da me oteraju iz reprezentacije, na čemu su radili još pre Svetskog prvenstva u Rusiji, poručio je kapiten Kristal Palasa Luka Milivojević.\n„Sebi zameram što se odavno nisam povukao, iako sam video mnoge stvari koje su radili (mešetarenja, menadžerisanja, sklanjanja igrača pred Svetsko prvenstvo, smenjivanje selektora, smenjivanje kapitena, podmetanje izjava određenim igračima i pomoćnim trenerima)“, rekao je Milivojević za Večernje novosti.\nOn se nije našao na spisku novog selektora Dragana Stojkovića Piksija, kome se posebno zahvalio jer mu je, kako kaže, verovatno nesvesno pomogao da donese odluku o kojoj je već duže razmišljao i završi reprezentativnu karijeru sa 29 godina.\nMilivojević je za Srbiju odigrao 38 utakmica i postigao jedan gol.\nFS Nemačke: Suspendovati klubove koji osnivaju Superligu


Eko Kuca Magazin - Eko klub\nMi smo magazin za eko arhitekturu i kulturu EKO KUĆA, koji je tematski i dizajnerski koncipiran tako da obuhvati široku i izuzetno interesantnu oblast eko arhitekture i odgovarajućih segmenata kulture i života, i zadovolji visoke profesionalne, stručne i edukativne kriterijume koji su prihvatljivi i razumljivi stručnoj javnosti, ali i širokom rasponu čitalaca i njihovim interesovanjima.\nTakođe nam je namera da uspostavimo dijalog projektanata, graditelja i investitora i započnemo posao ,,ozelenjavanja'' naših kuća, užeg i šireg prostora u svakom smislu, ali isto tako i našeg života. Teme koje čine život zdravijim, lepšim i sadržajnijim, a odnosi se na eko umetnost, zdrav stil života, eko dizajn i enterijer, medicinu stanovanja, putovanja eko oaze i druge srodne sadržaje koji nas uvode u svet ekološkog i održivog načina razmišljanja i odnosa prema životu, sastavni su deo svakog broja našeg časopisa.\nNa naš časopis je pretplaćen veliki broj građevinskih firmi, projektnih biroa, samostalnih arhitekata i inženjera različitih specijalnosti, kao i brojni proizvođači građevinskih materijala i opreme za završno uređenje i opremanje prostora stambenih i poslovnih objekata.\nvaš reklamni oglas + link na vaš sajt + link na vaš promotivni video »»\nwww.ekokucamagazin.com je portal magazina za eko arhitekturu i kulturu EKO KUĆA gde pored tekstova i fotoreportaža koji su objavljeni u dosadašnjim brojevima, možete pratiti odgovarajuće najnovije vesti iz celog sveta, a newsletter se distribuirana preko 40.000 email adresa širom sveta.\nReklamnim oglašavanjem u reprezentativnom delu štampanog izdanja ili online oglašavanjem na istaknutim pozicijama našeg portala, omogućavate da vaš oglas bude viđen u preko 50 zemalja Evrope i celog sveta. Oglašavanjem u magazinu za eko arhitekturu i kulturu EKO KUĆA obezbeđujete izuzetnu medijsku podršku jer naše izdavačke, izložbene, konferencijske i druge aktivnosti prate najpoznatiji elektronski i štampani mediji Srbije.


Kako do veće iskorišćenosti novca EU | EurActiv Srbija\nKako do veće iskorišćenosti novca EU\nU Srbiji se trenutno sprovodi oko 600 projekata finansiranih iz EU fondova, a apsorpcija fondova je zadovoljavajuća, ocenio je šef Delegacije EU u Srbiji Majkl Devenport. Da bi se iskorišćenost povećala potrebno je prekinuti praksu izrade velikog broja neusklađenih strategija i poboljšati administrativne kapacitete. Energetika, transport i vladavina prava oblasti su koje će posebno biti u fokusu Brisela za finansiranje.\nSrbija je ne samo najveći korisnik evropskog novca na Zapadnom Balkanu, već i među najvećim primaocima novca iz Briselske kase u svetu, kaže Devenport.\nPrema oceni iz Vlade Srbije, Srbija nema problema sa korišćenjem novca, koje iziskuje složene procedure. Zamenica direktora Kancelarije za evropske integracije Ana Ilić rekla je na međuparlamentarnom skupu o IPA fondovima da je iskorišćenost novca u Srbiji između 90 i 100%. Za IPA fondove za period 2007-2013, koji se i dalje koriste, navela je da je procenat ugovorenog novca 85%, dok se očekuje da će do sredine 2017. biti ugovoren i ostatak.\nDevenport se slaže da je situacija "zadovoljavajuća", ali uz opasku da takozvani decentralizovani sistem korišćenja novca, koji Srbija počinje da koristi, zahteva nešto veće kapacitete.\n"Važno je raditi na tome zbog bolje apsorpcije i budućeg članstva", naveo je on.\nSrbija je 2014. dobila akreditaciju za takozvani decentralizovani sistem korišćenja novca EU, a on se prvi put primenjuje na delu projekata iz IPA za 2013. godinu, koji se i dalje sprovode. Decentralizovani sistem konkretno znači da srpske vlasti od Evropske komisije preuzimaju odgovornost za procedure, poput tendera i drugih postupaka za korišćenje novca.\nU narednom periodu, kako je rekao, deo novca će se koristiti po decentralizovaom sistemu, a deo po ranijem, gde je odgovornost srpskih vlasti manja.\nNered u strategijama\nLoš strateški okvir jedna je od prepreka za bolju iskorišćenost potrebnog novca iz evropske kase. Ovu poznatu boljku srpskog sistema Devenport je ukratko opisao rekavši da strategija ima previše i da nisu neophodno usklađene, zbog čega "izdvajanje prioriteta zna da bude dugotrajan proces".\nŠef Delegacije EU u Srbiji Majkl Devenport danas je izjavio da su nedovoljno jasan strateški okvir i administrativni kapaciteti Srbije među ključnim izazovima u korišćenju pretpristupnih fondova EU (IPA).\n"Ima previše strategija koje nisu nužno usklađene pa je, rekao je Devenport na konferenciji o upravljanju IPA fondovima koju su organizovali Skupština Srbije i Evropski parlament.\nDevenport je rekao da bi postavljanje jasnijih ciljeva bilo korisno i da misli da Vlada Srbije radi na tome.\nŠto se tiče osnovnih podataka, odgovor daje zamenica direktora Kancelarije za evropske integracije Ana Ilić navodeći da je za period 2014-2020. blago uvećan budžet IPA za Srbiju na malo više od 1,5 milijardi evra, dok je u prethodnom budžetskom periodu bilo malo više od 1,3 milijarde. Odobrena su sredstva iz IPA 2014. i 2015, dok je program za 2016. u finalnoj fazi odobravanja.\nDevenport je najavio da će i ubuduće biti finansirani projekti iz širokog dijapazona oblasti. Nešto veća pažnja biće poklonjena energetici, kao i transportnoj infrastrukturi u okviru Berlinskog procesa, dok će se nastaviti saradnja u oblastima vladavine prava, zaštite životne sredine i velikih infrastrukturnih projekata poput prečišćavanje vode.\nOn je rekao da je srpska vlada kao i EU zainteresovana da se fondovi troše za povećanje konkurentnosti, lokalni ekonomski razvoj i zapošljavanje mladih. Ovo je značajno i sa stanovišta sve veće težine koju ekonomski kriterijumi imaju za pristupanje EU.\nNa pitanje novinara da li će promenjeni pristup za korišćenje IPA 2 značiti teže korišćenje novca, on je rekao da nije reč o otežavanju, već o boljem planiranju.\nDevenport ističe da je izdvajanje fondova veoma slikoviti i konkretan pokazatelj privrženosti članica i institucija EU proširenju.\nNa međuparlamentarnoj konferenciji "Nadzor nad IPA fondovima: uspesi i izazovi" učestvovali su predstavnici Evropskog parlamenta i Evropskog revizorskog suda, kao i eksperti za IPA fondove.\n: Revizorski sud EU: Nedovoljno novca za slobodne medije\n: Devenport: Članstvo Srbije u EU realnost


Gradonačelnik Novog Sada Miloš Vučević obišao je radove na popravci devastirane kolovozne konstrukcije i proširenju kolovoza u Primorskoj ulici, gde JKP ”Put” izvodi radove u dužini od 450 metara. Vrednost radova je 15 miliona dinara, a početkom jula popravljen je kolovoz u prvom delu te ulice u dužini od oko 400 metara, za šta je bilo izdvojeno 29,7 miliona dinara.\nPrimorska ulica je deo primarne putne mreže na teritoriji Grada Novog Sada, povezuje Bulevar Evrope sa dve bitne saobraćajnice bulevarskog tipa (Sentandrejski put i Temerinski put) i samim tim tri ulazno – izlazna pravca. Izgradnjom Bulevara Evrope, značajno je povećan protok saobraćaja u Primorskoj ulici, zbog čega ju je bilo neophodno sanirati.\n“Rebalansom budžeta smo obezbedili sredstva za nastavak rekonstrukcije jedne od najvažnijih ulica za ovaj deo grada i veoma frekventne saobraćajnice koja povezuje dva bulevara. To pre svega znači građanima koji žive u blizini Najlon pijace, kao i ljudima koji rade na potezu ka Bulevaru Evrope, posebno u industrijskoj zoni. Ukupno ovogodišnje ulaganje u putarske radove u toj ulici iznosi 45 miliona dinara, a specifičnost je što se radi tehnikom tzv. cementne stabilizacije što doprinosi mnogo bržem asfaltiranju. Nosivost asfalta je u tom slučaju daleko veća, nego ona koju ima grebani asfalt, s tim što se ta tehnika ne može svuda primenjivati, posebno gde su šahtovi i bankine. U pitanju je deo mehanizacije JKP “Put” koje je tu modernu mašinu nabavilo prošle godine i zahvaljujući njoj se mnogo brže rade saobraćajnice. Sledeće godine ćemo nastaviti da radimo ostatak ovog poteza, oko 650 metara levo i desno od trenutno urađenih delova, čime ćemo konačno završiti ovu ulicu koja će opet imati normalan izgled i funkcionalnost. Zadovoljan sam kako smo radili u pogledu obnove putne infrastrukture i verujem da ćemo povećati startna izdvajanja za tu namenu u novom budžetu”, rekao je Vučević i dodao da će pored putne infrastrukture, biti pojačano investiranje u biciklističke staze i to većinom putem projektnog finansiranja.\nKroz investiciona ulaganja u Mesnu zajednicu “Klisa” uloženo je milijardu dinara u periodu od 2013 – 2020. godine, a u Mesnu zajednicu “Slana bara” 350 miliona dinara. Od 2012. godine Grad Novi Sad je uložio preko 20,3 milijardi dinara u putnu infrastrukturu i izgradnju mostova.\nTags: miloš vučević, Primorska ulica, radovi